open-index/open-wikipedia-markdown huggingface dataset:
മൈക്കൽ ചോപ്ര

**മൈക്കൽ ചോപ്ര** എന്നറിയപ്പെടുന്ന **റോക്കി മൈക്കൽ ചോപ്ര** (23 ഡിസംബർ 1983-ൽ ജനനം), ഇന്ത്യൻ ക്ലബ്ബായ കേരള ബ്ലാസ്റ്റേഴ്സിനു വേണ്ടി സ്ട്രൈക്കറായി കളിച്ച ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ്.

## അവലംബം

വർഗ്ഗം:ഡിസംബർ 23-ന് ജനിച്ചവർ
വർഗ്ഗം:1983-ൽ ജനിച്ചവർ
വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ
പെഡ്രോ ഗുസ്മോ

**പെഡ്രോ ഗുസ്മോ** എന്നറിയപ്പെടുന്ന **പെഡ്രോ ആഡ്രിയാനോ വെലോസോ ഗുസ്മോ**, കേരള ബ്ലാസ്റ്റേഴ്സിനുവേണ്ടി കളിക്കുന്ന ഒരു ബ്രസീലിയൻ ഫുട്ബോൾ കളിക്കാരനാണ്.

വർഗ്ഗം:ജൂൺ 4-ന് ജനിച്ചവർ
വർഗ്ഗം:1992-ൽ ജനിച്ചവർ
വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ
സിന്ധ്

പാകിസ്താനിലെ നാല് പ്രവിശ്യകളിലൊന്നും ചരിത്രപരമായി സിന്ധി ജനവിഭാഗത്തിന്റെ സ്വദേശവുമാണ് **സിന്ധ്**  (  (പേർഷോ- അറബിക്)  सिंध  (ദേവനാഗരി)  ;  ;  ;    ** ; സംസ്കൃതം: सिंधु  *[[Sindhu Kingdom|സിന്ധു]]* ) .

## അവലംബങ്ങൾ

വർഗ്ഗം:പാകിസ്താനിലെ പ്രവിശ്യകൾ
വർഗ്ഗം:സിന്ധ്
ആർട്ടിസ്റ്റ് പി.ജെ. ചെറിയാൻ

മലയാളിയായ ആദ്യ മലയാളചലച്ചിത്രനിർമ്മാതാവാണ് **ആർട്ടിസ്റ്റ് പി.ജെ. ചെറിയാൻ** എന്നറിയപ്പെടുന്ന **പി.ജെ. ചെറിയാൻ**. ചിത്രകാരൻ, വാസ്തുശില്പി, ഫോട്ടോഗ്രാഫർ, നടൻ, നാടകപ്രവർത്തകൻ എന്നീ നിലകളിൽ ഇദ്ദേഹം ശ്രദ്ധേയനായിരുന്നു. കൊച്ചി രാജ്യസഭയുടെ ആസ്ഥാന കലാകാരനും ചിത്രമെഴുത്തുകാരനും ചിത്രമെടുപ്പുകാരനും ചെറിയാനായിരുന്നു. എണ്ണച്ഛായ ചിത്രമെഴുത്തിൽ വിദഗ്ദ്ധനായിരുന്നു ചെറിയാൻ. കേരളത്തിൽ സ്ഥിരം നാടകവേദി എന്ന ആശയം ആദ്യമായി അവതരിപ്പിച്ചത് ചെറിയാനാണ്. ഞാറയ്ക്കൽ സന്മാർഗ വിലാസ നടനസഭയും ഇദ്ദേഹം സ്ഥാപിച്ചു.

നിർമ്മല എന്ന ചലച്ചിത്രമാണ് ഇദ്ദേഹം നിർമ്മിച്ചത്. 1891-ൽ എറണാകുളത്ത് ജനിച്ചു. 1948-ലാണ് കേരള ടാക്കീസിന്റെ പേരിൽ മലയാളത്തിലെ നാലാമതു ചിത്രമായ നിർമ്മല നിർമ്മിക്കുന്നത്.

മാവേലിക്കര രാജാരവിവർമ്മ ചിത്രകലാ വിദ്യാലയത്തിന്റെ സ്ഥാപകരിലൊരാളും പ്രധാന അദ്ധ്യാപകനുമായിരുന്നു ചെറിയാൻ. 1927-ൽ കേരളത്തിലെ ആദ്യ ഫോട്ടോ സ്റ്റുഡിയോ ആയ റോയൽ സ്റ്റുഡിയോ കൊച്ചിയിൽ സ്ഥാപിച്ചതും ഇദ്ദേഹമാണ്. *സ്നേഹസീമ* എന്ന ചലച്ചിത്രത്തിൽ വൈദികന്റെ വേഷം അവതരിപ്പിച്ചു. 1965-ൽ പോൾ ആറാമൻ മാർപ്പാപ്പ *ഷെവലിയർ* ബഹുമതി നൽകി.

## ചലച്ചിത്രങ്ങൾ
* നിർമ്മല
* സ്നേഹസീമ

## അവലംബം

## പുറത്തേക്കുള്ള കണ്ണികൾ
* വെബ്സൈറ്റ് 

വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:കേരളത്തിലെ ചിത്രകാരന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വിസ് ആൻഡ്രൂസ്

മലയാളത്തിലെ ആദ്യകാല നാടക ആചാര്യൻമാരിൽ ഒരാളായിരുന്നു **വിസ് ആൻഡ്രൂസ്**. മലയാളത്തിലെ ആദ്യ സംഗീത നാടകമായ *[[ഇസ്താക്കി ചരിത്രം]]* എഴുതിയത് ഇദ്ദേഹമാണ്. ചെല്ലാനം ഗ്രാമത്തിലാണ് വിസ് ജനിച്ചത്. നാൽപ്പത്തിയേഴിലധികം നാടകങ്ങൾ ഇദ്ദേഹം രചിച്ചിട്ടുണ്ട്.

ആർട്ടിസ്റ്റ് പി.ജെ. ചെറിയാൻ, സംഗീത സംവിധായകനും നടനുമായ വിമൽകുമാർ, ശിവപ്രസാദ്, വേലുക്കുട്ടി, അഗസ്റ്റിൻ ജോസഫ്, സെബാസ്റ്റ്യൻ കുഞ്ഞുകുഞ്ഞു ഭാഗവതർ എന്നിവരുടെ ഗുരുസ്ഥാനീയനായിരുന്നു ഇദ്ദേഹം. 

## നാടകങ്ങൾ
* ജ്ഞാനസുന്ദരി
* അക്ബർ വിശ്വാസ വിജയം
* പറുദീസാ നഷ്ടം
* കാല കോലാഹലം
* മിശിഹാ ചരിത്രം

## അവലംബം

വർഗ്ഗം:മലയാളനാടകകൃത്തുക്കൾ
ടിഗ്രീന്യ ഭാഷ

ഒരു ആഫ്രോ-ഏഷ്യാറ്റിക് ഭാഷയാണ് **ടിഗ്രീന്യ**. ആഫ്രിക്കൻ മുനമ്പിലെ വംശീയവിഭാഗമായ ടിഗ്രായ്-ടിഗ്രീന്യയാണ് ഈ ഭാഷ സംസാരിക്കുന്നത്.

## അവലംബം
വർഗ്ഗം:സെമിറ്റിക് ഭാഷകൾ
വർഗ്ഗം:എത്യോപ്യയിലെ ഭാഷകൾ
ഐസ്‌ലാന്റിക് ഭാഷ

ഐസ്‌ലാന്റിലെ പ്രധാനഭാഷയാണ് **ഐസ്‌ലാന്റിക്**. ജർമ്മാനിക് ഭാഷകളിലെ വടക്കൻ ജർമ്മാനിക് അഥവാ നോർഡിക് ശാഖയിൽപ്പെടുന്ന ഇതൊരു ഇൻഡോ-യൂറോപ്യൻ ഭാഷയാണ്.
## അവലംബം

വർഗ്ഗം:ജർമ്മാനിക് ഭാഷകൾ 
വർഗ്ഗം:ഭാഷകൾ
ചട്ടക്കാരി

പമ്മന്റെ ഒരു പ്രശസ്ത നോവലാണ് **[[ചട്ടക്കാരി (1974-ലെ ചലച്ചിത്രം)|ചട്ടക്കാരി]]**. ഇത് ഇതേ പേരിൽ മലയാളത്തിൽ 1974-ൽ ചലച്ചിത്രമായി ആവിഷ്കരിക്കപ്പെട്ടു. പിന്നീട് ഇത് 2012-ലും പുനർനിമ്മിക്കപ്പെട്ടു. ആംഗ്ലോ ഇന്ത്യൻ പശ്ചാത്തലത്തിൽ രചിക്കപ്പെട്ട മലയാളത്തിലെ ആദ്യത്തെ നോവലും ഇതാണെന്നു കരുതപ്പെടുന്നു.

## അവലംബങ്ങൾ

വർഗ്ഗം:മലയാളം നോവലുകൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ചലച്ചിത്രമാക്കപ്പെട്ട നോവലുകൾ
വർഗ്ഗം:സാമൂഹ്യ നോവലുകൾ
ജെബ് ബുഷ്

അമേരിക്കയിലെ ഫ്ലോറിഡാ സംസ്ഥാനത്തിന്റെ 43ആമത്തെ ഗവർണറായി സേവനമനുഷ്ടിച്ച വ്യക്തിയാണ് **ജോൺ എല്ലിസ് ജെബ് ബുഷ്**. അമേരിക്കയുടെ മുൻ പ്രസിഡണ്ട് ജോർജ്ജ് എച്ച്.ഡബ്ല്യു. ബുഷിന്റെ ഇളയ മകനാണ്.അദ്ദേഹത്തിന്റെ മൂത്ത സഹോദരൻ ജോർജ്ജ് ഡബ്ല്യു. ബുഷ് അമേരിക്കയുടെ 43ആമത്തെ പ്രസിഡന്റായിരുന്നു.2016ൽ നടക്കുന്ന പ്രസിഡന്റ് തിരഞ്ഞെടുപ്പിൽ മൽസരിക്കുവാനുള്ള സന്നദ്ധത 2014 ഡിസംബർ 16ലെ ഒരു റ്റ്വിറ്റർ പോസ്റ്റിലൂടെ അറിയിക്കുകയുണ്ടായി.

വർഗ്ഗം:ഫ്ലോറിഡയിലെ ഗവർണർമാർ
സമന്വയ വിദ്യാഭ്യാസം

മതകീയവും ഭൗതികവുമായ വിഷയങ്ങള് ഒരുമിച്ച് പഠിക്കാൻ സാധിക്കുന്ന നവ വിദ്യാഭ്യസ രീതിയാണ് സമന്വയ വിദ്യഭ്യാസം.

വർഗ്ഗം:വിദ്യാഭ്യാസം
ഊറൊബോറസ്

പുരാണങ്ങളിലും മറ്റും സ്വന്തം വാലു തന്നെ വിഴുങ്ങുന്നതായി ചിത്രീകരിക്കപ്പെട്ടിട്ടുള്ള ഒരു മിത്തിക്കൽ വ്യാളിയോ സർപ്പമോ ആണ് **ഊറൊബോറസ്**.

വർഗ്ഗം:ഈജിപ്ഷ്യൻ പുരാണകഥാപാത്രങ്ങൾ
വർഗ്ഗം:പുരാതന ഈജിപ്റ്റ്‌
വർഗ്ഗം:പൗരാണിക ചരിത്രം
വർഗ്ഗം:പാമ്പുകൾ
പെഷവാർ വിദ്യാലയ ആക്രമണം 2014

2014 ഡിസംബർ 16൹ തഹ്രിൿ-ഏ-താലിബാൻ പാകിസ്താൻ എന്ന ഭീകരസംഘടനയിലെ അംഗങ്ങളായ ഒമ്പതു തീവ്രവാദികൾ പാകിസ്താനിലെ പെഷവാർ നഗരത്തിലെ ആർമി പബ്ലിൿ സ്കൂളിനു നേരെ ആക്രമണം ചെയ്തു.  ഇവർ ഉന്നമിട്ടതു് പ്രസ്തുത വിദ്യാലയത്തിലെ ജീവനക്കാരെയും വിദ്യാർത്ഥികളെയുമായിരുന്നു. ആക്രമണത്തിൽ 132 വിദ്യാർത്ഥികൾ അടക്കം 145 പേർ കൊല്ലപ്പെട്ടു. ആക്രമണത്തിൽ 122 പേർക്കു് പരിക്കേറ്റു.

## പശ്ചാത്തലം
പ്രസ്തുത സ്കൂൾ സ്ഥിതിചെയ്യുന്നതു് പെഷാവർ കന്റോണ്മെന്റിനു സമീപമാണു്. ഇവിടുത്തെ വിദ്യാർത്ഥികൾ സൈനികരുടെയും സാധാരണപൗരന്മാരുടെയും മക്കളാണു്.  

## ആക്രമണം
ഡിസംബർ 16 ചൊവ്വാഴ്ച രാവിലെ ഇന്ത്യൻ സമയം പത്തരമണിയോടെയാണു് ഭീകരർ വിദ്യാലയത്തിലേയ്ക്കു് കടന്നു കയറിയതു്.  സൈനിക യൂണിഫോമിൽ തോക്കുമായി എത്തിയ ആറ് ഭീകരരാണ് സ്‌കൂളിൽ ആക്രമണം നടത്തിയത്. തുടർച്ചയായി സ്‌ഫോടനങ്ങളും നടത്തി. അഞ്ഞൂറിലധികം കുട്ടികളും ഒട്ടേറെ അധ്യാപകരും ഈ സമയം സ്‌കൂളിലുണ്ടായിരുന്നു. പിന്നീട് ഇതിൽ ഭൂരിഭാഗം പേരെയും സൈന്യം ഒഴിപ്പിച്ചു. തുടർന്നു് എട്ടരമണിക്കൂർ പാകിസ്താൻ സൈന്യവുമായ ഇവരുടെ ഏറ്റുമുട്ടൽ നീണ്ടുനിന്നു. ഭീകരരിൽ ഒരാൾ ചാവേറായി പൊട്ടിത്തെറിച്ചപ്പോൾ ബാക്കിയുള്ളവരെ സൈന്യം വധിക്കുകയായിരുന്നു. 

10 മുതൽ 18 വയസ്സുവരെയുള്ള കുട്ടികളാണ് കൊല്ലപ്പെട്ടത്. മുതിർന്ന വിദ്യാർഥികളുള്ള ഒരു ബ്ലോക്കിലാണ് സ്‌ഫോടനമുണ്ടായത്. 

അക്രമത്തെ തുടർന്ന് അടച്ചിട്ട വിദ്യാലയം 2015 ജനുവരി 12-ന് വീണ്ടും തുറന്നു. സ്‌കൂളിൽ സംഘടിപ്പിച്ച ചടങ്ങിൽ പാകിസ്താൻ സൈനിക മേധാവി ജനറൽ റഷീൽ ഷരീഫ് കുട്ടികളേയും മാതാപിതാക്കളേയും സ്വീകരിച്ചു. 

## അക്രമ കാരണം
വടക്കൻ വസീരിസ്താനിലുണ്ടായ സൈനിക നടപടികൾക്ക് പ്രതികാരമായാണ് തെഹ്‌രിക് ഇ താലിബാൻ പാകിസ്താൻ സ്‌കൂൾ ആക്രമിച്ചതെന്നാണ് താലിബാന്റെ നിലപാട്.

## അവലംബം

വർഗ്ഗം:പാകിസ്താന്റെ ചരിത്രം
വർഗ്ഗം:പെഷവാർ
വർഗ്ഗം:2014
വർഗ്ഗം:അപൂർണ്ണ ലേഖനങ്ങൾ
വർഗ്ഗം:ഭീകരാക്രമണങ്ങൾ
വാഗ അതിർത്തി ചാവേർ ആക്രമണം (2014)

2014 നവംബർ 2-ന് ഇന്ത്യാ-പാക് അതിർത്തി പ്രദേശമായ വാഗയിൽ  ജെമാത്-ഉൾ-അഹ്രർ എന്ന ഭീകരവാദികൾ ചാവേർ ആക്രമം നടത്തി. ഇതിൽ 60 പേർ കൊല്ലപ്പെടുകയും 100 പേർക്കു പരുക്കേല്ക്കുകയും ചേയ്തു. വാഗയിൽ പാകിസ്താന്റെ പ്രദേശത്താണ് ആക്രമണം നടന്നത്.

## അവലംബം

വർഗ്ഗം:ഭീകരാക്രമണങ്ങൾ
വർഗ്ഗം:പാകിസ്താന്റെ ചരിത്രം
വർഗ്ഗം:2014
ഇന്ദ്രനീൽ സെൻഗുപ്ത

ഒരു ബംഗാളി അഭിനേതാവും മോഡലുമാണ് **ഇന്ദ്രനീൽ സെൻഗുപ്ത** (, ; ജ: 8 സെപ്റ്റംബർ 1974). 
1999 ലെ ഗ്ലാഡ്റാഗ്സ് മൺഹണ്ട് മത്സരത്തിന്റെ ഫൈനലായിരുന്നു സെംഗ്പ്ടെ, അതിൽ ജോൺ എബ്രഹാം വിജയിയായിരുന്നു. ഡിസൈനർ മാർക് റോബിൻസണും അചല സച്ദേവിക്കും വേണ്ടി ഡിസൈനർ രോഹിത് ബലാന്ദിന്റെ മോഡൽ രൂപകൽപ്പന ചെയ്തു. ടാറ്റാ ഇൻഡിഗോ മറീന കാർ, വിഐപി ഫ്രെഞ്ചി, അക്യുഫിന തുടങ്ങിയ വാണിജ്യ സ്ഥാപനങ്ങളിലും അദ്ദേഹം പ്രത്യക്ഷപ്പെട്ടു.

പിന്നീട് ഫാൽഗുനി പഥക്കിന്റെ "പാൽ പാൽ തേരെ യാദ സത്തായ്", ജഗ്ജീത് സിംഗ് എന്നിവരോടൊപ്പം സംഗീത വീഡിയോകളിലേക്ക് അദ്ദേഹം മാറി. ദക്ഷിണേന്ത്യൻ ഗായകൻ യേശുദാസ് ഹിന്ദി ആൽബത്തിൽ; ബീസ് സാൽ ബാദ് എന്ന ചിത്രത്തിലെ ആശാ ഭോസ്ലെ എന്ന ഗാനം ആലപിച്ച "കോയി ഡയ ജെയ് കഹീൻ (റം പം ബം)" എന്ന പഴയ ചലച്ചിത്ര ഗാനത്തിന്റെ റീമിക്സ് ആയിരുന്നു. സ്റ്റാർ പ്ളസ്, പ്യാർ കേ ഡോം നാണം ... ഏക് രാധ ഏക് ഷാം എന്ന ടെലിവിഷൻ പരിപാടിയിലും അദ്ദേഹം അഭിനയിച്ചു.

2004 ൽ ഷുഖിയ: ടുൾ ഡെത്ത് ഡു യുസ് ഫിലിംസ് എന്ന ചിത്രത്തിൽ അഫ്താബ് ശിവദാസൻ, ശ്രീയ സരൺ, അനുപം ഖേർ എന്നിവർ അഭിനയിച്ചു. ദസ് എന്ന ചിത്രത്തിൽ അഭിനയിക്കുകയായിരുന്നു അദ്ദേഹം. എന്നാൽ പദ്ധതി ഉപേക്ഷിച്ചു.

2008-ൽ മോഹൻ കാണ്ട എന്ന ബ്രിട്ടീഷ് ഇന്ത്യൻ ആർമിയിലെ ഒരു പ്രതിച്ഛായയായിരുന്നു അദ്ദേഹം. 1920-ൽ ഭീകരാക്രമണത്തിനെതിരായ വിപ്ലവത്തിന് അനുകൂലമായ വിപ്ലവത്തിനു നേതൃത്വം നൽകിയത് വിക്രം ഭട്ടിന്റെ സംവിധാനത്തിൽ. സീ ടിവി ടി.വി സീരിയൽ ബാനു മെയിൻ ടെറി ദുൽഹനിൽ തുഷാർ എന്ന പേരിലും ഇദ്ദേഹം അഭിനയിച്ചു.

നാഷ് ബലിയേ 3 ൽ തന്റെ ഭാര്യയോടൊപ്പം താമസിച്ചു.

മുംബൈ സൽസാന്ദ് കഹാനി എന്ന ബോളിവുഡ് ചിത്രങ്ങളിൽ അഭിനയിച്ചു. ചില ബംഗാളി സിനിമകൾ അദ്ദേഹം ചെയ്തിട്ടുണ്ട്. 2008 ൽ അദ്ദേഹം ജാനലിലും അഭിനയിച്ചു. സ്വാതിക് മുഖർജിയും ബദ്ദേവ് ദാസ്ഗുപ്തയും ചേർന്ന് അഭിനയിച്ചു.

2009-ന്റെ തുടക്കത്തിൽ ആംഗ്ഷുമൻഷോബിയിൽ ഇന്ദ്രാനി ഹൽദാർ അഭിനയിച്ചു. ആദ്യകാല സംവിധായകനായ അതനു ഘോഷാണ് സംവിധാനം ചെയ്തത്. ഗോവയിലെ ഇന്ത്യൻ പനോരമയുടെ മത്സര വിഭാഗത്തിലെ ഏക ബംഗാളി പ്രവേശനമാണ് ഈ ചലച്ചിത്രം. 2009 കളുടെ അവസാനത്തിൽ കൗശിക് ഗാംഗുലിയുടെ അരക്കിട്ടി പ്രെമേർ ഗോൽപോയിൽ ബെയ്സ്ബുക്ക് കാമുകനായി അഭിനയിച്ചു. സംവിധായകൻ ഋതുപർണോ ഘോഷ് ആണ് ഈ സിനിമയിലെ അദ്ദേഹത്തിന്റെ താൽപര്യം. റിതുപർണന്റെ ആദ്യ സിനിമ ഒരു അഭിനേതാവായാണ്.

2010 ൽ, തന്റെ ആദ്യ വാണിജ്യ ബംഗാളി ചലച്ചിത്രം ജൊഡി ഏക്ഡിൻ സംവിധാനം ചെയ്തത് ഋനിഗോ സംവിധാനം ചെയ്തത്. 2009 ൽ അൻഷമണർ ചോബിക്ക് വേണ്ടി ആനന്ദ്ലോക്ക് ഫ്രെഷ് ഫെയ്സ് ഓഫ് ദി ഇയർ അവാർഡ് ലഭിച്ചു.

പ്രേങ്ജിത് ചാറ്റർജിയേയും നന്ദന സെൻ എന്നതിലുമൊക്കെ ബംഗാളി ചലച്ചിത്രം ഓട്ടോഗ്രാഫിൽ ഒരു യുവ സംവിധായകനായി ഇന്ദ്രനെ അവതരിപ്പിച്ചു. സത്യജിത് റായ്ക്കും ഉത്തം കുമാറിനും ഒരു നായകനായി അഭിനയിച്ച ഈ ചിത്രം നായക് എന്ന ചിത്രത്തിന്റെ പശ്ചാത്തലത്തിലായിരുന്നു.

2012 ൽ അനിരുദ്ധ റോയ് ചൗധരി സംവിധാനം ചെയ്ത അപരാജിത തുമി എന്ന ബംഗാളി ചലച്ചിത്രം എന്ന ചിത്രത്തിൽ അദ്ദേഹം അഭിനയിച്ചു. സുജോയ് ഘോഷ് സംവിധാനം ചെയ്ത കഹാനി എന്ന ഹിന്ദി ചിത്രത്തിൽ ക്രിമിനൽ പശ്ചാത്തലമായിരുന്നു. 2012 ൽ ബംഗ്ലാദേശി ചിത്രമായ ചോറാബലിയിൽ അഭിനയിച്ചു.

2013 ൽ പുറത്തിറങ്ങിയ ഗോയ്ന്ദ ഗോഗോൾ എന്ന ചിത്രത്തിലും അദ്ദേഹം അഭിനയിച്ചു.

ജെന്നി സർകാർ, ദീപയാൻ മണ്ഡൽ എന്നിവർ സംവിധാനം ചെയ്ത ടീൻപട്ടി എന്ന ബംഗാളി ചിത്രത്തിലും ഇദ്ദേഹം അഭിനയിച്ചു

വർഗ്ഗം:1974-ൽ ജനിച്ചവർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
റഷ്യൻ വിമാനവാഹിനി കപ്പൽ അഡ്മിറൽ കുസ്നെറ്റ്സോവ്

റഷ്യയുടെ ഒരു മുൻ സോവിയറ്റ് വിമാനവാഹിനിക്കപ്പലാണ് ( "Fleet Admiral of the Soviet Union Kuznetsov") **അഡ്മിറൽ ഫ്ലോട്ടാ സോവെറ്റ്സ്കോവൊ സൊയുസ കുസ്നെറ്റ്സോവ്**. ഉക്രൈനിലെ ബ്ലാക്ക് സീ ഷിപ്പ്യാർഡിലാണ് കുസ്നെറ്റ്സോവിനെ നിർമിച്ചത്. സോവിയറ്റ് യൂണിയന്റെ പതനത്തിനു ശേഷമാണ് റഷ്യയുടെ കൈവശം കപ്പൽ എത്തിച്ചേർന്നത്.

## അവലംബം

## പുറത്തേയ്ക്കുള്ള കണ്ണികൾ

* Article on GlobalSecurity.org about the Kreml-class aircraft carrier.
* SU-25 at Faqs.org
* Video clip of Su-33 operating on the deck of ''Kuznetsov''
* RIA Novosti article on the ''Kuznetsov'' rejoining the Northern Fleet
ഖാൻ (അഭിനേതാവ്)

മലയാള നാടക, ചലച്ചിത്രനടനായിരുന്നു **ഖാൻ**. 1959 മുതൽ 35 വർഷക്കാലം നാടകവേദിയിൽ ഇദ്ദേഹം നിറഞ്ഞുനിന്നു. വൈപ്പിൻ സ്വദേശിയാണ് ഖാൻ. പശ്ചിമ കൊച്ചിയുടെ നാടക മേഖലയിൽ നിന്നാണ് ഖാൻ നാടകരംഗത്ത് പ്രവേശിക്കുന്നത്. മണവാളൻ ജോസഫ്, എം.ജെ.ആന്റണി, മെഹ്ബൂബ്, തബലിസ്റ്റ് രാജപ്പൻ എന്നിവർ ചേർന്ന് സ്ഥാപിക്ക് ആർട്ടിസ്റ്റ് ഗ്രൂപ്പിലായിരുന്നു ഖാൻ ആദ്യം പ്രവർത്തിച്ചിരുന്നത്. പിന്നീട് കെ.പി.എ.സി.യിൽ പ്രവേശിച്ചു. അവിടെ നിന്നുമാണ് ചലച്ചിത്ര രംഗത്ത് പ്രവേശിച്ചത്.

## ചലച്ചിത്രങ്ങൾ
* രാരിച്ചൻ എന്ന പൌരൻ
*  മിന്നാമിനുങ്ങ്
* എന്റെ നീലാകാശം
* കൂട്ടുകുടുംബം
* തൂലാഭാരം
* ഏണിപ്പടികൾ

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
ബാനൂ ജഹാൻഗീർ കോയാജി

ജനസംഖ്യ നിയന്ത്രണ - കുടുംബാസൂത്രണ രംഗത്ത് പ്രവർത്തിച്ച ഒരു സാമൂഹിക പ്രവർത്തകയായിരുന്നു **ബാനൂ ജഹാൻഗീർ കോയാജി** (22 ഓഗസ്റ്റ്‌  1918 – 15 ജൂലൈ  2004).  ഇക്കാര്യങ്ങളിൽ കേന്ദ്ര സർക്കാരിന്റെ ഉപദേശകയും രാജ്യാന്തര അംഗീകാരം നേടിയ ഭിഷഗ്വരയുമായിരുന്നു അവർ. പൂനെയിലെ കിംഗ്‌ എഡ്വെർഡ് മെമ്മോറിയൽ ആശുപത്രിയുടെ ഡയറക്ടർ ആയിരിക്കെ അവർ മഹാരാഷ്ട്രയുടെ ഗ്രാമീണ മേഖലകളിൽ സാമൂഹ്യ ആരോഗ്യ പദ്ധതികൾ തുടങ്ങി. 1989ൽ പദ്മഭൂഷണും 1993ൽ മാഗ്സസെ അവാർഡും ലഭിച്ചിട്ടുണ്ട്.
## അവലംബം


## അധികവായനയ്ക്ക്
* Indra Gupta, *India’s 50 Most Illustrious Women*, New Delhi: Icon Publications, 2003, 

## പുറത്തേക്കുള്ള കണ്ണികൾ
* Obituary ''Social worker Banoo Coyaji passes away'', Times of India, July 15, 2004
* Citation for 1993 Ramon Magsaysay Award for Public Service

വർഗ്ഗം:1917-ൽ ജനിച്ചവർ
വർഗ്ഗം:സെപ്റ്റംബർ 14-ന് ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:ജൂലൈ 15-ന് മരിച്ചവർ
വിവേക് മൂർത്തി

അമേരിക്കയിൽ സർജ്ജൻ ജനറലായി തിരഞ്ഞെടുക്കപ്പെട്ട ഏറ്റവും പ്രായം കുറഞ്ഞയാളും ആദ്യത്തെ ഇന്ത്യൻ വംശജനുമാണ് **ഡോ. വിവേക് മൂർത്തി**. കർണ്ണാടകയിൽ നിന്നും അമേരിക്കയിലേക്ക് കുടിയേറിയവരാണ് ഡോ. വിവേക് മൂർത്തിയുടെ കുടുംബം. ഇംഗ്ലണ്ടിലെ ഹഡേഴ്സ്ഫീൽഡ് എന്ന സ്ഥലത്താണ് അദ്ദേഹം ജനിച്ചത്, മൂന്ന് വയസ്സായപ്പോൽ മൂർത്തിയുടെ കുടുംബം മയാമിയിലേക്ക് താമസം മാറ്റി. ഇപ്പോൾ ഡോക്ടേഴ്സ് ഓഫ് അമേരിക്ക എന്ന സംഘടനയുടെ ഭാരവാഹിയാണ്. അമേരിക്കയുടെ ആരോഗ്യമന്ത്രാലയം ഉപദേശകസമിതി അംഗമാണ്. മിയാമി, ഹാർവാർഡ്, യേൽ സർവ്വകലാശാലകളിൽ പഠിച്ചിട്ടുണ്ട്.
## അവലംബങ്ങൾ

വർഗ്ഗം:ഇന്ത്യൻ ഭിഷഗ്വരർ‎
വർഗ്ഗം:1977-ൽ ജനിച്ചവർ
വൈക്കം മണി

മലയാള നാടക, ചലച്ചിത്രനടനും ഗായകനുമായിരുന്നു **വൈക്കം മണി** (ഓഗസ്റ്റ് 21, 1911 - സെപ്റ്റംബർ 28, 1991) . കോട്ടയം ജില്ലയിലെ ക്ഷേത്രനഗരമായ വൈക്കം സ്വദേശിയാണ് മണി. മണിഭാഗവതർ എന്നും ഇദ്ദേഹം അറിയപ്പെട്ടിരുന്നു.യഥാർത്ഥ നാമം ശങ്കരനാരായണക്കുറുപ്പ് എന്നാണ്. 

മലയാള സിനിമയിലെ ആദ്യത്തെ "മെഗാ ഹിറ്റ്" എന്നു വിശേഷിപ്പിക്കാവുന്ന നല്ല തങ്ക എന്ന ചിത്രത്തിൽ ഒരു പ്രധാന വേഷത്തിൽ അഭിനയിക്കുകയും ഗാനം ആലപിക്കുകയും ചെയ്തു.1950ൽ ആണ് നല്ല തങ്ക റിലീസ് ചെയ്തത്. മമ്മൂട്ടി നായകനായ തിങ്കളാഴ്ച നല്ല ദിവസം എന്ന ചിത്രത്തിൽ അഭിനയിച്ചിട്ടുണ്ട്. തിരുവനന്തപുരത്തുള്ള ജവഹർ ബാലഭവനിൽ ഇദ്ദേഹം കുറച്ചു കാലം അദ്ധ്യാപകൻ ആയിരുന്നു...പ്രശസ്ത നടനും  പദ്മഭൂഷൺ പുരസ്‌കാര ജേതാവുമായ മോഹൻലാൽ  വൈക്കം മണിയുടെ കീഴിൽ ജവഹർ ബാലഭവനിൽ അഭിനയം പഠിച്ചിട്ടുണ്ട്.

തമിഴ്നാട്ടിലെ പലഗുരുക്കന്മാരിൽനിന്നും ശാസ്ത്രീയ സംഗീതം അഭ്യസിച്ചു. ഞാറയ്ക്കൽ സന്മാർഗപോഷിണി നാടകസഭയുടെ നാടകങ്ങളിലും മണി അഭിനയിച്ചു.കലാനിലയം സ്ഥിരം നാടകവേദിയുടെ കടമറ്റത്ത് കത്തനാർ, കായംകുളം കൊച്ചുണ്ണി തുടങ്ങി ധാരാളം നാടകങ്ങളിൽ അഭിനയിച്ചിട്ടുണ്ട് 

കൃഷ്ണപിടാരൻ,  കൃഷ്ണാർജ്ജുനവിജയം തുടങ്ങിയ തമിഴ് സിനിമകളിലും ചില തമിഴ് നാടകങ്ങളിലും അഭിനയിച്ചു. ഭാര്യ:പദ്മാവതിയമ്മ, മക്കൾ:ഹരികുമാർ, വിജയകുമാർ, രാജേശ്വരി. മലയാള ചലച്ചിത്രരംഗത്തെ ബഹുമുഖപ്രതിഭകളിൽ ഒരാളായ ശ്രീകുമാരൻ തമ്പി, മണിയുടെ ജാമാതാവാണ്. അന്തരിച്ച തെലുങ്ക് സംവിധായകൻ  രാജ് ആദിത്യ വൈക്കം മണിയുടെ കൊച്ചുമകനായിരുന്നു. വൈക്കം മണിയുടെ മറ്റു കൊച്ചുമക്കൾ ഗൗരീപ്രസാദ്‌, മീര, പൂർണിമ, കവിത എന്നിവരാണ്.. പ്രശസ്ത മലയാള സിനിമാ സംവിധായകൻ ആയ പദ്മരാജനും വൈക്കം മണിയുടെ ബന്ധുവായിരുന്നു. 1991 സെപ്റ്റംബർ 28-ന് അദ്ദേഹം അന്തരിച്ചു. 

## അഭിനയിച്ച ചലച്ചിത്രങ്ങൾ
*നല്ല തങ്ക
*ശശിധരൻ 
*സ്വപ്നങ്ങൾ 
*ദേവി കന്യാകുമാരി 
*ചോറ്റാനിക്കര അമ്മ 
*ഉദ്യാനലക്ഷ്മി 
*മായാവി 
*പ്രിയതമ 
*ഇന്ദുലേഖ 
*കറുത്ത രാത്രികൾ 
*ലേഡി ഡോക്ടർ 
*അദ്ധ്യാപിക 
*സ്ത്രീ 
*കാട്ടുമല്ലിക 
*പൊന്മുടി 
*ചാണക്യൻ

## അവലംബം

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മലയാളനാടകനടന്മാർ
വർഗ്ഗം:മലയാളചലച്ചിത്രനടന്മാർ
അഷ്ടാക്ഷരിമേളം

ക്ഷേത്രമേളങ്ങളിൽ പ്രധാനമായ പഞ്ചാരിയും പാണ്ടിയും ക്ഷേത്രോത്സവങ്ങളുടെ ജീവാത്മാവാണ്. രൌദ്രതയാണ് പാണ്ടിയുടെ മനോഹാരിതയെങ്കിൽ സംഗീത സാന്ദ്രമാണ് പഞ്ചാരി . പൂർവികരാൽ ചിട്ടപ്പെടുത്തിയ പഞ്ചാരി ജന്യമായ മേളങ്ങ ലാണ് ധ്രുവം , അടന്ത , അഞ്ചടന്ത, ചെമ്പട , ചെമ്പ തുടങ്ങിയവ .     

128  അക്ഷരകാലത്തിൽ  പതിനാറ്  ചെമ്പടവട്ടത്തിൽ ചിട്ടപ്പെടുത്തിയ അഷ്ടാക്ഷരിമേളം അഞ്ച് കാലങ്ങളായാണ് കൊട്ടുന്നത്.
അഷ്ടാക്ഷരിമേളത്തിന് അഞ്ചു കാലങ്ങൾ ആണ് ഉള്ളത്.ഒന്ന് മുതൽ അഞ്ചു വരെ ഉള്ള കാലങ്ങൾ 128, 64, 32, 16, 8 അക്ഷരങ്ങൾ എന്ന ക്രമത്തിൽ ആണ്.
96 അക്ഷരകാലത്തിൽ രൂപക താളത്തിൽ കൊട്ടുന്ന പഞ്ചാരിമേളം ആയിരുന്നു ഇതുവരെ ഏറ്റവും വലിയ മേളം .

## കൊട്ടിവരുന്ന കലാകാരന്മാർ
### ചെണ്ട
#കാഞ്ഞിരമറ്റം ശ്രീകുട്ടൻ മാരാർ 
#മുത്തോലപുരം രജീഷ് 
#കാഞ്ഞിരമറ്റം അനി (ചിട്ടപ്പെടുത്തിയത് )
#പെരുമാകണ്ടം  വിഷ്ണു
#വഴിത്തല അഖിൽ
#അഖിൽ വിഷ്ണു വി എസ്

### വലംതല
### ഇലത്താളം
### കുറുംകുഴൽ
### കൊമ്പ്

 
## പുറത്തേക്കുള്ള കണ്ണികൾ
*https://www.facebook.com/AshtakshariMelam
*https://www.facebook.com/KshethraMelangal

## ഇവയും കാണുക
* പഞ്ചാരിമേളം
* പാണ്ടിമേളം
* പഞ്ചവാദ്യം
* തായമ്പക

വർഗ്ഗം:ചെണ്ടമേളങ്ങൾ
ക്ഷേത്രമേളങ്ങൾ

## ചില ക്ഷേത്രമേളങ്ങൾ

#പഞ്ചാരിമേളം
#പാണ്ടിമേളം
#ചെമ്പടമേളം
#തായമ്പക
#അഷ്ടാക്ഷരിമേളം

## പുറത്തേക്കുള്ള കണ്ണികൾ
*https://www.facebook.com/KshethraMelangal
*http://www.kshethramelangal.com 
*https://twitter.com/KshethraMelam
*http://kshethramelangal.blogspot.com

വർഗ്ഗം:കേരളത്തിലെ വാദ്യകലകൾ
രാമചന്ദ്ര കാർണവർ

വേലകളി കലാകാരനും ഫോക് ലോർ അക്കാദമിയുടെ ഗുരുപൂജ പുരസ്‌കാര ജേതാവുമാണ് **രാമചന്ദ്ര കാർണവർ**. പുലിയൂർ ക്ഷേത്രത്തിലെ ഉത്സവത്തോടനുബന്ധിച്ചു നടക്കുന്ന വേലകളി കാരണവരും സംഘവുമാണ് വർഷങ്ങളോളം നടത്തിവന്നത്..

## ജീവിതരേഖ
ചെങ്ങന്നൂർ പുലിയൂർ സ്വദേശിയാണ്. തൃപ്പുലിയൂർ പാഞ്ചജന്യം വേലകളി സംഘത്തിലൂടെ നിരവധി  കുട്ടികൾക്ക് പരിശീലനം നൽകുന്നു. 
## പുരസ്കാരങ്ങൾ
*ഫോക് ലോർ അക്കാദമിയുടെ ഗുരുപൂജ പുരസ്‌കാരം
## അവലംബം


വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:വേലകളി  കലാകാരന്മാർ
വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ
വർഗ്ഗം:നാടൻ കലകളുടെ അവതാരകർ
പനയ്ക്കൽ രാജൻ

ഉടുക്കുപാട്ട്, കോൽക്കളി, വില്ലടിച്ചാൻ പാട്ട്, ഭജനപ്പാട്ട് തുടങ്ങിയ ക്ഷേത്ര കലകളിൽ പ്രാവീണ്യമുള്ള കലാകാരനാണ് **പനയ്ക്കൽ രാജൻ**. 2014 ലെ കേരള ഫോക്ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചിട്ടുണ്ട്.
## ജീവിതരേഖ
ആലപ്പുഴ ജില്ലയിൽ ചേർത്തല കടക്കരപ്പള്ളി കൊച്ചുപറമ്പിൽ രാജന്റെ ആദ്യ ഗുരു പിതാവ് തന്നെയായിരുന്നു. വീടിനടുത്ത ക്ഷേത്രത്തിലെ ഉടുക്ക് പാട്ട് നടത്തിയിരുന്ന പിതാവ് ദാമോദരനൊപ്പം ചെറുപ്പം മുതലേ രാജനും ആ വഴിയേ സഞ്ചരിച്ചു. കോൽക്കളിയിൽ കുട്ടികൾക്കു പരിശീലനം നൽകിയിരുന്നു. അഞ്ഞൂറിലധികം ശിഷ്യന്മാരുണ്ട്.

## പുരസ്കാരങ്ങൾ
*പഞ്ചായത്ത് ഗ്രാമശ്രീ അവാർഡ്
*2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരം 
## അവലംബം


വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ
വർഗ്ഗം:നാടൻ കലകളുടെ അവതാരകർ
സുദർശനൻ

കാക്കാരിശ്ശി നാടക പ്രചാരകനും ചലച്ചിത്ര സീരിയൽ കലാകാരനുമാണ് **സുദർശനൻ**. കാക്കാരിശ്ശി നാടക മേഖലയ്ക്കു നൽകിയ സമഗ്ര സംഭാവനക്ക് കേരള ഫോക്‌ലോർ അക്കാദമിയുടെ ഗുരു ശ്രേഷ്ഠ പുരസ്കാരം (2014) ലഭിച്ചു.
## ജീവിതരേഖ
പ്രഫഷനൽ നാടക രംഗത്തും സജീവമായി പ്രവർത്തിച്ചിരുന്ന സുദർശനന്റെ  നാരദനും സുന്ദര കാക്കാൻ തുടങ്ങിയ കഥാപാത്രങ്ങൾ പ്രശസ്തമാണ്. വേലഞ്ചിറ ആനന്ദനൃത്ത കലാനിലയം, മാവേലിക്കര കേരള കല ഡാൻസ് അക്കാദമി, കൊല്ലം അസീസി, ചങ്ങനാശേരി തരംഗം, ഗീഥ, അടൂർ ജയ, ഓച്ചിറ മഹിമ, കായംകുളം അഭിനയശാല എന്നീ നാടക ട്രൂപ്പുകളുടെ നാടകങ്ങളിൽ അഭിനയിച്ചു. ഏപ്രിൽ 18 എന്ന ചിത്രത്തിൽ ബാലചന്ദ്രമേനോന്റെ സഹസംവിധായകനായിരുന്നു. അതിൽ അഭിനയിക്കുകയും ചെയ്തു. മഴവിൽ മനോരമ സംപ്രേഷണം ചെയ്ത പട്ടു സാരി എന്ന സീരിയലിൽ മെംബർ സുഗുണൻ എന്ന കഥാപാത്രത്തെ അവതരിപ്പിച്ചു.

അറിയപ്പെടുന്ന ഒറ്റയാൾ സമരക്കാരനായ സുദർശനൻ, നിരവധി ജനകീയ പ്രശ്നങ്ങളിൽ ഒറ്റയാൾ സമരങ്ങൾ നടത്തിയിട്ടുണ്ട്.  2007-ൽ ദ് വീക്ക് മാഗസിൻ അസാധാരണരായ 25 ഇന്ത്യക്കാരിൽ ഒരാളായി സുദർശനനെ തിരഞ്ഞെടുത്തിരുന്നു. മാവേലിക്കരയിൽ ഫോക് ലോർ ക്ളബ് രൂപീകരിച്ചു നാടൻ കലകളെ പ്രോൽസാഹിപ്പിക്കാനുളള ശ്രമത്തിലാണ്.
## പുരസ്കാരങ്ങൾ
*കേരള ഫോക്‌ലോർ അക്കാദമിയുടെ ഗുരു ശ്രേഷ്ഠ പുരസ്കാരം (2014)
## അവലംബം


വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:നാടൻ കലകളുടെ അവതാരകർ
വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ
എം.പി. ലക്ഷ്മി

മുടിയാട്ടം, പരിചമുട്ട് കലാകാരിയാണ് **എം.പി. ലക്ഷ്മി**. 2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചിട്ടുണ്ട്.
## ജീവിതരേഖ
ആലപ്പുഴ പുതുപ്പള്ളി  സ്വദേശിയാണ്. നാടൻ കലാസംഘം നടത്തിയിരുന്ന ബന്ധു വെട്ടിയാർ പ്രേംനാഥും കളരി അഭ്യാസിയായ പിതാവ് സുകുമാരനുമാണു ലക്ഷ്മിയിലെ കലാകാരിയെ വളർത്തിയത്. പതിനാലാം വയസ്സിലായിരുന്നു മുടിയാട്ട അരങ്ങേറ്റം. പിതാവിൽ നിന്നു പരിചമുട്ടിൽ പ്രാവിണ്യംനേടുകയും ചെയ്തു. വിഷഭൂമി എന്ന സിനിമയ്ക്കു വേണ്ടി ശംഖുമുഖം കടപ്പുറത്ത് രാഗിണി, പത്മിനി എന്നിവർക്കൊപ്പം മുടിയാട്ടം നടത്തി.

നൃത്തരംഗത്ത് അറിയപ്പെട്ടിരുന്ന പുതുപ്പള്ളി കാർത്തികേയനായിരുന്നു ഭർത്താവ്.  കാർത്തികേയന്റെ ഓച്ചിറ നൃത്തസംഘത്തിന്റെ ബാലേകളിൽ പുരാണകഥാപാത്രങ്ങൾ അവതരിപ്പിച്ചു. 
## പുരസ്കാരങ്ങൾ
*2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരം 
## അവലംബം


വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:നാടൻ കലകളുടെ അവതാരകർ
വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ
വർഗ്ഗം:മുടിയാട്ടം കലാകാരന്മാർ
ഹരിപ്പാട് ശാന്തകുമാരിയമ്മ

തിരുവാതിരക്കളി കലാകാരിയാണ് **ഹരിപ്പാട് ശാന്തകുമാരിയമ്മ**. 2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരവും 2018 ലെ കേരള ഫോക് ലോർ അക്കാദമി ഫെല്ലോഷിപ്പുംലഭിച്ചിട്ടുണ്ട്.

## ജീവിതരേഖ
കലാപാരമ്പര്യമുള്ള കുടുംബത്തിലായിരുന്നു ജനനം. അമ്മ മീനാക്ഷിയമ്മയുടെ പിതാവു ഏറ്റുമാനൂർ വേലുപ്പണിക്കർ കല്ലുനാഗസ്വര വായനയിൽ വിദഗ്ദ്ധനായിരുന്നു. അഞ്ചാം വയസ്സിൽ ശാസ്ത്രീയ സംഗീതം അഭ്യസിച്ചു തുടങ്ങി.  31 വർഷം കാർത്തികപ്പള്ളി സെന്റ് തോമസ് ഹൈസ്കൂളിൽ സംഗീതാധ്യാപികയായിരുന്നു. 1998-ൽ വിരമിച്ചു. തിരുവാതിര നാളിനോട് അനുബന്ധിച്ചു ഹരിപ്പാടു സുബ്രഹ്മണ്യ ക്ഷേത്രത്തിൽ തിരുവാതിരക്കളി അവതരിപ്പിക്കുന്ന ശിഷ്യർക്കു പാടിക്കൊടുക്കാറുണ്ട്. ശ്രീ പാർവതി തിരുവാതിര കളരി സംഘത്തിന്റെ ആഭിമുഖ്യത്തിൽ തിരുവാതിര, കോൽക്കളി, കയർ പിന്നി തിരുവാതിര എന്നിവയിൽ പരിശീലനം നൽകുന്നു. തിരുവാതിരക്കളി സംബന്ധിച്ചു പഠനാർഹമായ പല ലേഖനങ്ങളും ശാന്തകുമാരിയമ്മ എഴുതി പ്രസിദ്ധീകരിച്ചിട്ടുണ്ട്.

## പുരസ്കാരങ്ങൾ
*2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരം
* 2018 ലെ കേരള ഫോക് ലോർ അക്കാദമി ഫെലോഷിപ്

## അവലംബം


വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ
വർഗ്ഗം:നാടൻ കലകളുടെ അവതാരകർ
വർഗ്ഗം:കേരള ഫോക്‌ലോർ അക്കാദമി ഫെല്ലോഷിപ്പ് ലഭിച്ചവർ
അസംപാത വിശകലനം

പരിമിതിസ്വഭാവം വിശകലനം ചെയ്യാൻ ഉപയോഗിക്കുന്ന ഒരു ഗണിതശാസ്ത്ര രീതിയാണ് **അസംപാത വിശകലനം**. 

## നിർവചനം
,  എന്നിവ തന്നിരിക്കുന്ന ഫലനങ്ങളും,  ഒരു എണ്ണൽ സംഖ്യാചരവും ആണെങ്കിൽ
:f \sim g \quad (\text{as } n\to\infty)
if and only if
:\lim_{n \to \infty} \frac{f(n)}{g(n)} = 1  ~.
ചെമ്പടമേളം

ചെമ്പടമേളത്തിന് നാല്  കാലങ്ങൾ ആണ് ഉള്ളത്. ഒന്ന് മുതൽ നാല്  വരെ ഉള്ള കാലങ്ങൾ 64, 32, 16, 8 അക്ഷരങ്ങൾ എന്ന ക്രമത്തിൽ ആണ്.

തൃശൂർ പൂരത്തിന്റെ ഭാഗമായി ചെമ്പടമേളം അവതരിപ്പിക്കാറുണ്ട്.  കൂടൽമാണിക്യം ക്ഷേത്രത്തിലെ ഉൽസവത്തിനു കൊട്ടുന്ന ചെമ്പടമേളത്തിന് തീർഥക്കരമേളം എന്നും പേരുണ്ട്. 

## അവലംബം


വർഗ്ഗം:കേരളത്തിലെ വാദ്യകലകൾ
സൈമൺ ഓമനപ്പുഴ

ഫോക് ലോർ അക്കാദമിയുടെ ഗുരുപൂജ പുരസ്‌കാരം നേടിയ ചവിട്ടു നാടക കലാകാരനാണ് കുട്ടപ്പനാശാൻ എന്നറിയപ്പെടുന്ന **സൈമൺ ഓമനപ്പുഴ**. ദേവാസ്തവിളി, മാതാ വണക്കപ്പാട്ട്, പെസഹാപ്പാട്ട് എന്നീ കലാരൂപങ്ങളിലും പ്രാവീണ്യമുണ്ട്.
## ജീവിതരേഖ
പ്രാചീനകലകളുടെ തറവാടായ ഒാമനപ്പുഴ ചാരങ്കാട്ട് വീട്ടിൽ ബ്രിജീനാ റാഫേലിന്റെ മകനാണ്. ചവിട്ടുനാടകത്തിലെ ബ്രിജീന രാജ്ഞിയുടെ വേഷം പ്രശസ്തമാംവിധം അവതരിപ്പിച്ചതിനാലായിരുന്നു ഈ പേര്. ചെറുപ്പത്തിലേ ചവിട്ടുനാടക രംഗത്തു സജീവമായി. കൃപാസനത്തിൽ 27 വർഷമായി ചവിട്ടുനാടകം പഠിപ്പിക്കുന്നു. 

## പുരസ്കാരങ്ങൾ
*2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരം

## അവലംബം


വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:നാടൻ കലകളുടെ അവതാരകർ
വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ
വർഗ്ഗം:ചവിട്ടുനാടക അഭിനേതാക്കൾ
കെല്ലോഗ് സ്കൂൾ ഓഫ് മാനേജ്മെന്റിനു ലഭിച്ച റാങ്കുകളുടെ പട്ടിക

**[[Kellogg School of Management|കെല്ലോഗ് സ്കൂൾ ഓഫ് മാനേജ്മെന്റിനു]] ലഭിച്ച റാങ്കുകളുടെ പട്ടികയാണ്** താഴെക്കൊടുത്തിരിക്കുന്നത്

## അവലംബം
ദേവാസ്തവിളി

ലഘുചിത്രം|രാത്രിയുടെ അന്ത്യയാമങ്ങളിൽ നാടെങ്ങും ചുറ്റിനടന്നു ദേവാസ്ത വിളിച്ചുപാടുന്ന  ദേവാസ്ത സംഘ൦.
പതിനാറാം നൂറ്റാണ്ടുമുതൽ കേരളത്തിന്റെ തീരദേശങ്ങളിൽ സജീവമായി നിലനിന്നിരുന്നതും പീന്നീട് ശോഷിച്ചതും ഇപ്പോൾ തിരിച്ചുവരവിന്റെ പാതയിലുള്ളതുമായ അനുഷ്ഠാനാകർമം, നോമ്പിന്റെ ആദ്യദിനം മുതൽ ഈസ്റ്റർ വരെ നീളുന്ന പൗരാണിക ക്രൈസ്തവ ആചാരം മധ്യകാലഘട്ടത്തിൽ ഈസ്റ്റർനോമ്പിന് അവതരിപ്പിച്ചിരുന്ന ക്രൈസ്തവ പാരമ്പര്യ ചടങ്ങാണ്. പ്രത്യേക പ്രാർഥനകളും നോമ്പും പരിത്യാഗപ്രവൃത്തികളും നടത്തിയാണ് ദേവാസ്തവിളിക്കായി ഒരുക്കങ്ങൾ പൂർത്തിയാക്കുന്നത്. സുറിയാനി,പോർച്ചുഗീസ്,ലാറ്റിൻ,തമിഴ്,മലയാളം തുടങ്ങിയ ഭാഷകളിലെ വാക്കുകൾ ദേവാസ്തവിളിയിൽ ഉപയോഗിക്കുന്നു.  കൊച്ചിയിലെ തീരപ്രദേശങ്ങളിൽ  ഇന്നും ദേവാസ്തവിളി അനുഷ്ഠിച്ചു വരുന്നു.   

രാത്രിയുടെ അന്ത്യയാമങ്ങളിൽ നാടെങ്ങും ചുറ്റിനടന്നു ദേവാസ്ത സംഘം വിളിച്ചുപാടുന്നതു മനുഷ്യന്റെ മരണത്തെയും അന്ത്യവിധിയെയും ശിക്ഷകളെയും തീ നരകത്തെയും കുറിച്ചാണ്. ഇവരുടെ ലക്ഷ്യമാകട്ടെ, അനുതാപത്തിലേക്കും അതുവഴി ജീവിതനവീകരണത്തിലേക്കുമുള്ള ക്ഷണം നൽകുകയും....   

ഇൗശോ സഭാംഗമായിരുന്ന വിശുദ്ധ ഫ്രാൻസിസ് സേവ്യറും ശിഷ്യരുമാണു ദേവാസ്തവിളിയുടെ പ്രചാരകർ എന്നതാണു ചരിത്രം. ദേവാസ്തവിളിയിലെ വാക്കുകളും ദേവാസ്ത എന്ന വാക്കിന്റെ ഉത്ഭവും പരിശോധിച്ച ചരിത്രകാരന്മാരുടെ നിഗമനമാണിത്. കഠിനമായ നിഷ്ഠകളോടെ ആചരിക്കുന്നതും ആത്മാവിൽ തുളച്ചുകയറി പാപമരണ ചിന്തനൽകി മനുഷ്യനെ നവീകരിക്കാൻ ശേഷിയുള്ളതുമായ പ്രാർഥനകളാണു പാട്ടുകളുടെ രൂപത്തിൽ ദേവാസ്തയിൽ ഉപയോഗിക്കുന്നത്. എല്ലാവരും കുമ്പസാരിച്ചു കുർബാന സ്വീകരിക്കും. മൽസ്യമാംസാദികൾ വർജിച്ചും നോമ്പെടുത്തും മനസ്സിനെയും ശരീരത്തെയും ഒരുക്കും. വെള്ളിയാഴ്ചകളിൽ ഉപവസിക്കും. തികഞ്ഞ പ്രാർഥനയിലും പുണ്യപ്രവൃത്തികളിലും മുഴുകിയാണു തയാറെടുപ്പ്.    

സ്വന്തം കർമഫലങ്ങളെക്കുറിച്ച് ഓരോരുത്തരെയും ബോധ്യപ്പെടുത്തുന്നതിനും, ശുദ്ധീകരണസ്ഥലത്തെ ആത്മാക്കളെ സഹായിക്കുന്നതിനും ഉൾപ്പെടെയുള്ള ദൈവികരഹസ്യങ്ങൾ നിറഞ്ഞ പ്രാർഥനാമാലകളാണു ദേവാസ്തവിളി. ഇത്തരം ഓരോ ഭാഗവും കഴിയുമ്പോൾ ‘സ്വർഗസ്ഥനായ ഞങ്ങളുടെ പിതാവേ...’ എന്ന പ്രാർഥനയും ‘നന്മനിറഞ്ഞ മറിയമേ...’ എന്ന പ്രാർഥനയും ചൊല്ലും.

മുൻപ് രാത്രിയിൽ അകലെനിന്നു ദേവാസ്തവിളി കേൾക്കുമ്പോൾ വീട്ടിൽ എല്ലാവരും എഴുന്നേൽക്കും. കെടാവിളക്ക് തെളിക്കും. പ്രാർഥനയോടെ മുട്ടിന്മേൽ നിൽക്കും. ഇടവേളകളിൽ ദേവാസ്തവിളി സംഘം ചൊല്ലുന്ന ‘സ്വർഗസ്ഥനായ പിതാവേ...’ എന്ന പ്രാർഥനയുടെ മറുപടി വീട്ടിലുള്ളവർ ഒരുമിച്ചുചൊല്ലും–ഇതായിരുന്നു പഴയകാല രീതി. ദേവാസ്തവിളി സമയത്തു തിരിഞ്ഞുനോക്കിയാൽ പിശാചിനെ കാണുമെന്നതുൾപ്പെടെ മുന്കാലത്തു ദേവാസ്തവിളിയുമായി ബന്ധപ്പെട്ടു പറഞ്ഞുകേട്ട കഥകളും സംഭവങ്ങളും ഒട്ടേറെ.ദേവാസ്തവിളി സമയത്തു കുരിശു പിടിച്ചുനിന്നയാളുടെ ദേഹത്തു മണ്ണുവീണതും, കാറ്റുപോലും ഇല്ലാതിരിക്കെ വൻമരം ഒടിഞ്ഞുവീണതും , വിചിത്രസ്വരങ്ങൾ കേട്ടതും, ദേവാസ്തവിളികഴിഞ്ഞു വീട്ടിലേക്കു പോകുമ്പോൾ വഴി മറന്നുപോയ സംഭവങ്ങളും ഇതിൽ പെടുന്നു.

വലിയനോമ്പിന്റെ  ദിനങ്ങളിലെ  ചൊവ്വയിലും വെള്ളിയിലും ആണ് ദേവാസ്തവിളി ആചരിക്കുക .വരിവരിയായിട്ടെഴുത്തുയൽ  60 വരികളിൽ ഉൾക്കൊളിക്കാവുന്നതാണ് ദേവാസ്തവിളി. ഇതിൽ 40 വരി തിന്മയും അനാചാരങ്ങളും വെടിഞ്ഞ സന്മാർഗ്ഗ ജീവിതത്തിനു പ്രേരിപികുന്നവയാണ്, മനുഷ്യ ജീവിതത്തിന്റെ ക്ഷണഭ൦ഗുരതയെക്കുറിച്ചും പെട്ടെന്നുവരുന്ന മരണത്തെക്കുറിച്ചും അർധരാത്രിക്കു മണികുലുക്കി വിളിച്ചെഴുനേൽപ്പിച്ചു ഹൃദയം തകരുമാറുച്ചത്തിൽ ചൊല്ലിക്കൊടുക്കുമ്പോൾ തിന്മ ഉപേഷിക്കാൻ ആരും തയ്യാറാവും.

വർഗ്ഗം:ക്രൈസ്തവാചാരങ്ങൾ
വർഗ്ഗം:കേരളത്തിലെ ആഘോഷങ്ങൾ
സുധീർ പട്‌വർധൻ

ഭാരതീയനായ ചിത്രകാരനാണ് **സുധീർ പട്‌വർധൻ**.
## ജീവിതരേഖ
മഹാരാഷ്ട്രയിൽ ജനിച്ചു. പൂനെ ആംഡ് ഫോഴ്സ് മെഡിക്കൽ കോളേജിൽ പഠിച്ചു. റേഡിയോളജിസ്റ്റാണ്. 2005 ൽ റേഡിയോളജിസ്റ്റിന്റെ തൊഴിലുപേക്ഷിച്ച് മുഴുവൻ സമയവും ചിത്രകലയ്ക്കായി നീക്കി വച്ചു. നഗരപ്രാന്തങ്ങളിലെ പാവപ്പെട്ടവരുടെ ദുരിതജീവിതം വരച്ചിടുന്നതിലൂടെ പ്രശസ്തനായി. മുംബൈ കേന്ദ്രമാക്കി പ്രവർത്തിക്കുന്ന പട്വർധന്റെ അനവധി ചിത്രങ്ങൾ ലോകവ്യാപകമായി പൊതു, സ്വകാര്യ ശേഖരങ്ങളിൽ ഉണ്ട്. 

## ബിൽഡിംഗ് എ ഹോം എക്സ്‌പ്ലോറിംഗ് ദ വേൾഡ്
2014 ലെ കൊച്ചി-മുസ്സിരിസ് ബിനാലെയിൽ 'ബിൽഡിംഗ് എ ഹോം എക്സ്‌പ്ലോറിംഗ് ദ വേൾഡ്' എന്ന  15 അടി ഉയരമുള്ള മൂന്നു പാളികളുള്ള ചിത്രവും  1983-84 കാലഘട്ടത്തിൽ വരച്ച ചിത്രങ്ങളെ അടിസ്ഥാമാക്കിയുള്ള 'എൻകൗണ്ടേഴ്‌സ് ഇൻ ടൈം' ലിത്തോഗ്രാഫുകളും പ്രദർശിപ്പിച്ചിരുന്നു. ബിൽഡിംഗ് എ ഹോം എക്സ്പ്ലോറിംഗ് ദ വേൾഡിൽ മധ്യഭാഗത്തെ പാളി പീറ്റർ ബ്രൂഗലിന്റെ ബാബേൽ ഗോപുരമാണ്. റഷ്യൻ കലാകാരൻ വൽദിമിർ ടാറ്റ്‌ലിന്റെ മൂന്നാം ഇന്റർ നാഷണലിന്റെ സ്മാരകവും മനുഷ്യന്റെ ബഹിരാകാശ പര്യവേക്ഷണവുമാണ് മറ്റു രണ്ടെണ്ണം. ആദ്യചിത്രത്തിൽ തന്നെ വളരെയധികം സ്വാധീിച്ച ബ്രിട്ടീഷ് കവി റൂത്ത് പെഡലിന്റെ ഉദ്ധരണികൾ രേഖപ്പെടുത്തിയിരിക്കുന്നു. 

## അവലംബം

## പുറം കണ്ണികൾ
* http://www.sudhirpatwardhan.com/main.htm 
* http://www.saffronart.com/artists/sudhir-patwardhan
* http://www.guildindia.com/RouteMaps-SudhirPatwardhan.htm

വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1949-ൽ ജനിച്ചവർ
ചൈനയുടെ പ്രസിഡണ്ട്

പീപ്പിൾസ് റിപ്പബ്ലിക്ക് ഓഫ് ചൈനയുടെ ഭരണഘടനാ പ്രകാരം ചൈനയുടെ രാഷ്ട്രത്തലവനാണ്  **പ്രസിഡണ്ട്**.

വർഗ്ഗം:ചൈനയുടെ പ്രസിഡണ്ടുമാർ
വാണക്കുറ്റി രാമൻപിള്ള

മലയാളചലച്ചിത്രനടനും പത്രപ്രവർത്തകനുമായിരുന്നു **വാണക്കുറ്റി രാമൻപിള്ള**. പി.കെ. രാമൻപിള്ള എന്നാണ് യഥാർഥ നാമം. ചലച്ചിത്രനടനായിരുന്ന ആദ്യ പത്രപ്രവർത്തകനാണ് ഇദ്ദേഹം. ഹാസ്യസാഹിത്യം, നാടകം, കഥ, തിരക്കഥ, സംഭാഷണം, ഗാനരചന തുടങ്ങിയ മേഖലകളിലും ഇദ്ദേഹം പ്രവർത്തിച്ചിരുന്നു. കൂടാതെ പാരഡി ഗാനരചനയിലും ശ്രദ്ധേയനായിരുന്നു.

കോട്ടയം കല്ലറ , പെരുന്തുരുത്ത് പാറയിൽ നീലകണ്ഠപ്പിള്ളയുടേയും പുല്ലാപ്പള്ളിൽ പാപ്പിയമ്മയുടേയും മകനായി 1919-ൽ മാങ്ങാനത്ത് ജനിച്ചു. മലയാള മനോരമയിൽ പ്രൂഫ് റീഡറായി ജോലി ചെയ്തിരുന്നു. അൻപതോളം നാടകങ്ങളിലും ഇദ്ദേഹം അഭിനയിച്ചിട്ടുണ്ട്. 1972 ജൂലൈ 30-ന് 53-ആം വയസ്സിൽ അന്തരിച്ചു. ഭാര്യ കെ. ഭവാനിയമ്മ. മക്കൾ, വിജയചന്ദ്രിക,വസന്ത കുമാരി, ദേവാനന്ദ്.

## അഭിനയിച്ച ചിത്രങ്ങൾ
* പ്രേമലേഖ
* അച്ഛൻ
* പൂത്താലി
* അനിയത്തി
* വേലക്കാരൻ
* മനസാക്ഷി
* അവൻ വരുന്നു
* പാടാത്ത പൈങ്കിളി
* നായര് പിടിച്ച പുലിവാല്
* ആറ്റം ബോംബ്
* അനാച്ഛാദനം
* അദ്ധ്യാപിക
* പുന്നപ്ര വയലാർ
* വിശപ്പിന്റെ വിളി
* രണ്ടിടങ്ങഴി
* മിന്നൽ‌പ്പടയാളി
* അവരുണരുന്നു

## പുസ്തകങ്ങൾ
* വാണക്കുറ്റിയുടെ വിനോദ കഥകൾ
* ഞായറാഴ്ച കച്ചേരി
* ഇവരെ സൂക്ഷിക്കണം
* അതിഥികൾ
* കുഞ്ചുപിള്ളയുടെ പദയാത്ര
* മാക്രി കവി പോലീസ്
* എല്ലു തിരിച്ചു കിട്ടണം

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലയാളനാടകനടന്മാർ
വർഗ്ഗം:മലയാള ഹാസ്യസാഹിത്യകാരന്മാർ
വർഗ്ഗം:1972-ൽ മരിച്ചവർ
വർഗ്ഗം:1979-ൽ ജനിച്ചവർ
വർഗ്ഗം:ജൂലൈ 30-ന് മരിച്ചവർ
ക്രൂ മൊഡ്യൂൾ അറ്റ്മോസ്ഫെറിക്ക് റീ-എൻട്രി എക്സ്പെരിമെന്റ്

ഇന്ത്യൻ സ്പേസ് റിസേർച്ച് ഓർഗനൈസേഷൻ ഭാവിയിൽ മനുഷ്യനെ ബഹിരാകാശത്ത് വഹിക്കുന്നതിനായി രൂപകൽപ്പന ചെയ്ത പരീക്ഷണവാഹനമാണ് **ക്രൂ മൊഡ്യൂൾ അറ്റ്മോസ്ഫെറിക്ക് റീ-എൻട്രി എക്സ്പെരിമെന്റ്** അഥവാ **കെയർ (CARE)**. 2014 ഡിസംബർ 18ആം തിയതി ഈ വാഹനം GSLV Mk III മുഖേന വിക്ഷേപിക്കുകയും തിരിച്ച് സുരക്ഷിതമായി ഭൂമിയിൽ എത്തിക്കുകയും ചെയ്തു.

**വാഹനത്തിൻ്റെ സവിശേഷതകൾ**

ജി‌എസ്‌എൽ‌വി എം‌കെ മൂന്നാമന്റെ പേലോഡ് ഫെയറിംഗിനുള്ളിൽ ക്രൂ മൊഡ്യൂൾ തലകീഴായി ക്രമീകരിച്ചു. അലുമിനിയം അലോയ് ഉപയോഗിച്ചാണ് കെയർ നിർമ്മിച്ചത്, 3,735 കിലോഗ്രാം ലിഫ്റ്റ് ഓഫ് പിണ്ഡമുണ്ടായിരുന്നു. അതിന്റെ വ്യാസം 3100 മില്ലിമീറ്ററും അതിന്റെ ഉയരം 2698 മില്ലീമീറ്ററുമായിരുന്നു. മൊഡ്യൂളിന് അബ്ളേറ്റീവ് താപ സംരക്ഷണം ഉണ്ടായിരുന്നു. സൈഡ് പാനലുകൾ മീഡിയം ഡെൻസിറ്റി അബ്ലേറ്റീവ് (എം‌ഡി‌എ) ടൈലുകൾ കൊണ്ട് മൂടിയിരുന്നു, ഫോർവേഡ് ചൂട് കവചം കാർബൺ ഫിനോളിക് ടൈലുകൾ ഉപയോഗിച്ചാണ് നിർമ്മിച്ചത്. ആറ് ലിക്വിഡ് പ്രൊപ്പല്ലന്റ് (MMH / MON3) 100 N ത്രസ്റ്ററുകൾ ഘടിപ്പിച്ച ബാറ്ററികളായിരുന്നു ഇത്.

**ദൗത്യ വിവരണം**

CARE 18 ഡിസംബർ 2014 ന് 04:00 UTC ന് സമാരംഭിച്ചു. 126 കിലോമീറ്റർ ഉയരത്തിലും 5300 മീ / സെ വേഗതയിലും ക്രൂ മൊഡ്യൂൾ വേർതിരിച്ചു. ഇത് ഒരു തീരദേശ ഘട്ടത്തിലേക്ക് പ്രവേശിച്ചു, ഈ സമയത്ത് പുനർ‌പ്രവൃത്തിയിൽ പൂജ്യം ഡിഗ്രി ആക്രമണം ഉറപ്പാക്കുന്നതിന് മൂന്ന് അച്ചുതണ്ട് നിയന്ത്രണ കുതന്ത്രങ്ങൾ നടത്തി.

80 കിലോമീറ്റർ ഉയരത്തിൽ നിന്നാണ് ബാലിസ്റ്റിക് പുനർ‌വായന ആരംഭിച്ചത്. ഈ ഉയരത്തിൽ, പ്രൊപ്പൽ‌ഷൻ അടച്ചു. ചൂട് കവചം 1,000 ഡിഗ്രി സെൽഷ്യസ് താപനില അനുഭവിക്കുകയും ക്യാപ്സ്യൂൾ 13 ഗ്രാം വരെ കുറയുകയും ചെയ്തു.

റീ എൻ‌ട്രിക്ക് ശേഷം വാഹനം ഇറങ്ങുകയും സ്പ്ലാഷ്‌ഡൗൺ നടത്തുകയും ചെയ്തു, ഈ സമയത്ത് പാരച്യൂട്ട് സിസ്റ്റത്തിന്റെ എൻഡ്-ടു-എൻഡ് മൂല്യനിർണ്ണയം നടത്തി, അതിൽ അപ്പെക്സ് കവർ വേർതിരിക്കലിന്റെ പ്രകടനവും ക്ലസ്റ്റർ കോൺഫിഗറേഷനിൽ പാരച്യൂട്ട് വിന്യാസവും ഉൾപ്പെടുന്നു. CARE വേഗതയിൽ 233 മീ / സെ വേഗത കുറച്ചപ്പോൾ വിന്യാസ ശ്രേണി ആരംഭിച്ചു. ക്രൂ മൊഡ്യൂൾ പാരച്യൂട്ടുകളുടെ മൂന്ന് ഘട്ടങ്ങൾ വഹിച്ചു, എല്ലാം ജോഡികളായി വന്നു. ആദ്യം, 2.3 മീറ്റർ വ്യാസമുള്ള പൈലറ്റ് പാരച്യൂട്ടുകൾ പുറത്തുവന്നു, തുടർന്ന് 6.2 മീറ്റർ ഡ്രോഗ് പാരച്യൂട്ടുകൾ, ഇത് കാപ്സ്യൂളിന്റെ വേഗത 50 മീ / സെ ആയി കുറച്ചു. രണ്ട് പ്രധാന പാരച്യൂട്ടുകളും ഏകദേശം 5 കിലോമീറ്റർ ഉയരത്തിൽ വിന്യസിച്ചു. 31 മീറ്റർ വ്യാസമുള്ള ഈ പാരച്യൂട്ടുകൾ ഇന്ത്യയിൽ ഇതുവരെ നിർമ്മിച്ചതിൽ വച്ച് ഏറ്റവും വലുതാണ്.

ആൻഡമാൻ ദ്വീപുകളിലെ പോർട്ട് ബ്ലെയറിൽ നിന്ന് 600 കിലോമീറ്ററും ശ്രീഹരിക്കോട്ട വിക്ഷേപണ സൈറ്റിൽ നിന്ന് 1600 കിലോമീറ്ററും അകലെയാണ് കെയർ ബംഗാൾ ഉൾക്കടലിലേക്ക് തെറിച്ചത്. ഉടൻ തന്നെ പ്രധാന പാരച്യൂട്ടുകൾ വേർപെടുത്തി. സിഗ്‌നൽ ബീക്കൺ ട്രാക്കുചെയ്‌തതിന് ശേഷമാണ് ഇന്ത്യൻ തീരസംരക്ഷണ സേന കെയർ കണ്ടെടുത്തത്. വിക്ഷേപണം മുതൽ  കടലിൽ പതിക്കുന്നതുവരെയുള്ള പരീക്ഷണത്തിന്റെ മുഴുവൻ സമയവും 20 മിനിറ്റ് 43 സെക്കൻഡ് ആയിരുന്നു.

വീണ്ടെടുക്കലിനുശേഷം മൊഡ്യൂൾ 2014 ഡിസംബർ 22 ന് ചെന്നൈയിലേക്ക് കൊണ്ടുവന്നു, അവിടെ നിന്ന് പ്രാഥമിക പ്രോസസ്സിംഗിനായി സതീഷ് ധവാൻ ബഹിരാകാശ കേന്ദ്രത്തിലേക്ക് അയയ്ക്കും. മൊഡ്യൂൾ കൂടുതൽ പഠനത്തിനും വിശകലനത്തിനുമായി വിക്രം സാരാഭായ് ബഹിരാകാശ കേന്ദ്രത്തിലേക്ക് അയയ്ക്കും.

## അവലംബം

വർഗ്ഗം:ഇന്ത്യയുടെ ബഹിരാകാശപദ്ധതികൾ
സ്വരഭേദങ്ങൾ

മലയാളചലച്ചിത്രരംഗത്തെ പ്രമുഖ ഡബ്ബിങ് ആർട്ടിസ്റ്റായ ഭാഗ്യലക്ഷ്മിയുടെ  ആത്മകഥയാണ് **സ്വരഭേദങ്ങൾ**. 2013 ലെ കേരള സാഹിത്യ അക്കാദമിയുടെ ആത്മകഥക്കുള്ള പുരസ്കാരം ലഭിച്ചു.

## ജനപ്രിയത
ജീവിതത്തിന്റെ കഠിന വഴികളിലൂടെ സഞ്ചരിച്ച മലയാളചലച്ചിത്രരംഗത്തെ പ്രമുഖ ഡബ്ബിങ് ആർട്ടിസ്റ്റായ ഭാഗ്യലക്ഷ്മി തന്റെ ജീവിതകഥ പറയുന്ന ഈ പുസ്തകം പ്രസിദ്ധീകരിച്ച് ഏഴാം മാസത്തിൽ അഞ്ചു പതിപ്പുകൾ പ്രസിദ്ധീകരിച്ച പുസ്തക വില്പനയെക്കുറിച്ച് ആഗോളതലത്തിൽ ആധികാരികമായ ഓഡിറ്റ് നടത്തുന്ന നീൽസൺ ഡേറ്റായുടെ ബെസ്റ്റ് സെല്ലർ പട്ടികയിൽ സ്വരഭേദങ്ങൾ ഇടം പിടിച്ചിരുന്നു. 

## പുരസ്കാരങ്ങൾ
*2013 ലെ കേരള സാഹിത്യ അക്കാദമിയുടെ ആത്മകഥക്കുള്ള പുരസ്കാരം
## അവലംബം


വർഗ്ഗം:ആത്മകഥകൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
റഫീഖ് മംഗലശ്ശേരി

മലയാള നാടകകൃത്താണ് **റഫീഖ് മംഗലശ്ശേരി**. 2014 ൽ നാടകത്തിനുള്ള കേരള സാഹിത്യ അക്കാദമി പുരസ്കാരം 'ജിന്ന് കൃഷ്ണൻ' എന്ന കൃതിക്ക് ലഭിച്ചു. 
## കൃതികൾ
* 'ജിന്ന് കൃസ്ണൻ'
* 'കിത്താബ്'
## പുരസ്കാരങ്ങൾ
* 2014 ൽ നാടകത്തിനുള്ള കേരള സാഹിത്യ അക്കാദമി പുരസ്കാരം
## അവലംബം


വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
പി.ആർ. നാഥൻ

മലയാള സാഹിത്യകാരനാണ് പയ്യനാട്ട് രവീന്ദ്രനാഥൻ നായർ എന്ന **പി.ആർ. നാഥൻ**. പതിനഞ്ചോളം നോവലുകളും മൂന്നൂറോളം ചെറുകഥകളും രചിച്ചിട്ടുണ്ട്. 2014 ലെ സമഗ്ര സംഭാവനക്കുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്.

## ജീവിതരേഖ
പാലക്കാട്‌ ജില്ലയിലുളള പട്ടാമ്പിയിലെ കിഴായൂർ ഗ്രാമത്തിൽ ജനിച്ചു. പിതാവ്‌ അദ്ധ്യാപകനായിരുന്ന പുതിയേടത്ത്‌ പ്രഭാകരമേനോൻ. ടെലികമ്മ്യൂണിക്കേഷനിൽ ബിരുദം നേടി പ്രോവിഡന്റ്‌ ഫണ്ട്‌ ഓഫീസിൽ ഉദ്യോഗസ്‌ഥനായി.  മുഴുവൻ സമയ സാഹിത്യപ്രവർത്തനത്തിനായി പിന്നീട് ഉദ്യോഗം രാജിവെച്ചു. ചാട്ട, ശാക്തേയം, കോട, സൂര്യനമസ്‌കാരം തുടങ്ങി പതിനഞ്ചോളം നോവലുകൾ മൂന്നൂറോളം ചെറുകഥകൾ. ‘സ്‌കൂട്ടർ’, ‘സീമന്തം’, ‘ഇലത്താളം’ തുടങ്ങി ടി.വി തിരക്കഥകൾ. കൃതികളിൽ പലതും യൂനിവേഴ്‌സിറ്റി പാഠപുസ്‌തകങ്ങളാണ്‌. കഴിഞ്ഞ 14 വർഷമായി അമൃത ടിവിയിൽ ഉദയാമൃതം എന്ന പ്രഭാത പരിപാടിയുടെ ഭാഗമായി  ധന്യം  ഈ ദിനം  എന്നൊരു പ്രഭാഷണ പരിപാടി അവതരിപ്പിച്ചു കൊണ്ടിരിക്കുന്നു.

## കൃതികൾ
## നോവലുകൾ
*ചാട്ട
*ശാക്തേയം
*കോട
*സൂര്യനമസ്‌കാരം
## ചലച്ചിത്രരചനകൾ
‘ചാട്ട’,‘ധ്വനി’, ‘ശുഭയാത്ര’, ‘പൂക്കാലം വരവായി’, ‘കേളി’, ‘സ്‌നേഹസിന്ദൂരം’ തുടങ്ങിയ നോവലുകൾ ചലച്ചിത്രങ്ങളായി. സ്‌കൂട്ടർ,സീമന്തം,ഇലത്താളം, വർഷമയൂരം , ശാന്തിവനം,അങ്ങാടിപ്പാട്ട്, പകൽവീട്, തുടങ്ങിയ ടെലിവിഷൻ പരമ്പരകളും നൂറോളം റേഡിയോ നാടകങ്ങളും രചിച്ചു.

## പുരസ്കാരങ്ങൾ
*2014 ലെ സമഗ്ര സംഭാവനക്കുള്ള കേരള സാഹിത്യ അക്കാദമി പുരസ്കാരം
*ടാഗോർ അവാർഡ്‌
*ഗായത്രി അവാർഡ്‌
*എം.ടി.വി. അവാർഡ്‌
*നാനാ അവാർഡ്‌  
## അവലംബം

## അധിക വായനയ്ക്ക്

* പി.ആർ.നാഥൻ

വർഗ്ഗം:മലയാള കഥാകൃത്തുക്കൾ
വർഗ്ഗം:നോവലെഴുത്തുകാർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പാലക്കാട് ജില്ലയിൽ ജനിച്ചവർ
മാജിക് പ്ലാനെറ്റ്

വിനോദത്തോടൊപ്പം വിജ്‌ഞാനവും പകർന്നു നൽകാൻ മാന്ത്രികൻ ഗോപിനാഥ് മുതുകാട് തിരുവനന്തപുരത്ത് ആരംഭിച്ച കേന്ദ്രമാണ് **മാജിക് പ്ലാനെറ്റ്.** മുഖ്യമായും കുട്ടികളെ ആകർഷിക്കുന്ന രീതിയിലാണ് സ്ഥാപനം സജ്ജീകരിച്ചിരിക്കുന്നത്. ഈഫ്‌ യൂ ഡോണ്ട്‌ ബിലീവ്‌ ഇൻ മാജിക്‌ യു വിൽ നെവർ ഫൈൻഡ്‌ ഇറ്റ്‌... ആണ് കിൻഫ്രായിലെ മാജിക്‌ പ്ലാനെറ്റിലെ സ്വാഗതവാക്യം. കഴക്കൂട്ടത്ത്‌ കിൻഫ്രാ ഫിലിം ആൻഡ്‌ വീഡിയോ പാർക്കിലാണ് ഈ സ്ഥാപനം. പഴയ രീതിയിലുള്ള കസേരയും, ലൈറ്റിംഗും, അന്തരീക്ഷവുമൊക്കെയാണ്‌ ഇതിന്റെ പ്രത്യേകത. ദിവസം രണ്ടു ഷോ ഉണ്ടാകും. അതു കഴിയുമ്പോൾ മറ്റൊരു വാതിൽ തുറക്കപ്പെടും. അതിലൂടെ പുറത്തിറങ്ങാം. ഒരു കൺകെട്ട്‌ വിദ്യയുടെ എല്ലാ സൗകര്യങ്ങളും ഉപയോഗിച്ച്‌ നിർമ്മിച്ചതാണ്‌ ഈ മാജിക്‌ പ്ലാനെറ്റ്‌. പതിനൊന്നു മണിക്ക്‌ അതിനുള്ളിൽ കയറിയാൽ വൈകിട്ട്‌ അഞ്ചു മണിവരെ അവിടെ സമയം ചെലവഴിക്കാം. ഓരോ ചുവടിലും വിസ്‌മയം നിറയ്‌ക്കുന്ന മാജിക്‌ പ്ലാനെറ്റ്. കേരളത്തിലെ ആദ്യ മാജിക്‌ അക്കാദമി തിരുവനന്തപുരത്ത്‌ തുടങ്ങിയതും‌ മജീഷ്യൻ ഗോപിനാഥ്‌ മുതുകാടിന്റെ ശ്രമഫലമായിട്ടാണ്‌
ഹിസ്റ്ററി ഓഫ് മിസ്ട്രി എന്ന മാജിക്ക് മ്യൂസിയവും ഇതിന് കീഴിലുണ്ട്. മാജിക്കിന്റെ ഉത്ഭവത്തിൽ തുടങ്ങി കേരളത്തിലെയും ഇന്ത്യയിലെയും ലോകത്തിലെയും മാജിക്ക് കലയുടെ ചരിത്രം ജീവൻ തുടിക്കുന്ന ശിൽപ്പങ്ങളിലൂടെ, ശബ്ദ, വെളിച്ച വിന്യാസങ്ങളിലൂടെ കാഴ്ച്ചക്കാർക്ക് ഹൃദ്യമായ അനുഭവമായി മാറും.  

## ഇതും കാണുക
* [**ഹിസ്റ്ററി ഓഫ് മിസ്റ്ററി** ]
ഇന്ദ്രജാല കലയുടെ ചരിത്രവും ശാസ്ത്രവും പരിചയപ്പെടുത്തുന്ന ഹിസ്റ്ററി ഓഫ് മിസ്റ്ററി

## അവലംബം

വർഗ്ഗം:കേരളത്തിലെ വിനോദസഞ്ചാരം
ത്രസ്റ്റ്‌ എസ്.എസ്.സി.

ശബ്ദത്തേക്കാൾ വേഗത്തിൽ സഞ്ചരിക്കുന്ന ഒരു കാർ ആണ് **ത്രസ്റ്റ്‌ എസ്.എസ്.സി** അഥവാ ത്രസ്റ്റ്‌ സൂപ്പർസോണിക് കാർ (**ThrustSSC**). ജെറ്റ് എൻ‌ജിൻ ഉപയോഗിക്കുന്ന ഈ കാർ നിർമിച്ചത് റിച്ചാർഡ് നോബിൾ, ഗ്ലിൻ ബൌഷർ,റോൺ അയേർസ്,ജെർമി ബ്ലിസ് എന്നിവർ ചേർന്നാണ്. ഇത് നിർമിച്ചത് ബ്രിട്ടണിൽ വച്ചാണ്.

## അവലംബം

വർഗ്ഗം:കാറുകൾ
ആന്റണി മിത്രദാസ്

മലയാളം തമിഴ് ചലച്ചിത്രസംവിധായകനായിരുന്നു **ആന്റണി മിത്രദാസ്**. ഒരു സിംഹള ചിത്രവും ഇദ്ദേഹം സംവിധാനം ചെയ്തിട്ടുണ്ട്. ഡോക്ടർ അനിലാനന്ദിന്റെയും ശ്രീമതി മാധാവച്ചി അമ്മാളിന്റെയും മകനായി 1930 നവംബർ 3-ന് മധുരയിൽ ജനിച്ചു. മദിരാശി യൂണിവേഴ്സിറ്റിയിൽ നിന്നും ബി.എ. ബിരുദം കരസ്ഥമാക്കി. ദയാളൻ എന്ന തമിഴ് ചിത്രമാണ് ആദ്യമായി സംവിധാനം ചെയ്തത്. നസീറിനെ നായകനാക്കി സംവിധാനം ചെയ്ത അവകാശി വൻവിജയമായിരുന്നു. കൂടാതെ ബാല്യകാല സഖി, ഹരിശ്ചന്ദ്ര എന്നീ മലയാളചിത്രങ്ങളും സംവിധാനം ചെയ്തിട്ടുണ്ട്. ഭാര്യ : എലിസബത്ത്

## അവലംബം

വർഗ്ഗം:മലയാളചലച്ചിത്രസംവിധായകർ
വർഗ്ഗം:തമിഴ്‌ ചലച്ചിത്രസം‌വിധായകർ
കെ.വി. കോശി

മലയാളചലച്ചിത്രനിർമ്മാതാവായിരുന്നു **കെ.വി. കോശി**. ഇദ്ദേഹമാണ് മലയാളത്തിൽ ആദ്യമായി ചലച്ചിത്രവിതരണക്കമ്പനി സ്ഥാപിക്കുന്നത്. ഫിലിം ഡിസ്ട്രിബ്യൂഷൻ കമ്പനിയെന്ന ഫിലിംകോ ആണ് കോശിയുടെ ശ്രമമായി ആരംഭിച്ചത്. അക്കാലത്ത് "സിനിമ" എന്ന പേരിൽ ഒരു സിനിമാ മാഗസിനും അദ്ദേഹം പുറത്തിറക്കിയിരുന്നു. ബാലൻ എന്ന ശബ്ദചിത്രം വിതരണം ചെയ്തതും ഫിലിംകോ ആയിരുന്നു. തിരുവിതാംകൂർ - കൊച്ചി - മലബാർ മേഖലകളിലെ ഏകദേശം ഇരുപതോളം പ്രദർശനശാലകളിൽ ഈ ചിത്രം പ്രദർശിപ്പിച്ചു.

തിരുവല്ലായിൽ വള്ളംകുളം കണ്ടത്തിൽ (മനോരമ) കുടുംബത്തിൽ ജനിച്ചു. ബി.എ., ബി.എൽ. ബിരുദശേഷം 2 വർഷക്കാലം വക്കീലായി ജോലി നോക്കി. തൊഴിലുമായി പൊരുത്തപ്പെടാനാവാത്തതിനാൽ ജോലി ഉപേക്ഷിച്ചു. തുടർന്ന് നാഷണൽ ആന്റ് ക്വയിലോൺ ബാങ്കിന്റെ ഏജന്റായി.1938-ൽ ബാങ്ക് പ്രവർത്തനം അവസാനിച്ചപ്പോൾ സുഹൃത്തിന്റെ നിർദ്ദേശ പ്രകാരം ചലച്ചിത്രവിതരണ രംഗത്ത് പ്രവേശിച്ചു.

കുഞ്ചാക്കോയോടൊപ്പം കെ&കെ പ്രൊഡക്ഷൻസ് എന്ന ചലച്ചിത്രനിർമ്മാണക്കമ്പനി ആരംഭിച്ചു. "നല്ലതങ്ക"യായിരുന്നു കമ്പനിയുടെ ആദ്യ സംരംഭം. "ജീവിതനൗക", "വിശപ്പിന്റെ വിളി" എന്ന സിനിമകളും ഇതിന്റെ തുടർച്ചയായി നിർമ്മിച്ചു. ശേഷം കുഞ്ചാക്കോയുമായി തെറ്റിപ്പിരിയുകയും കോശി *ഫിലിംകോ* എന്ന പേരിലും കുഞ്ചാക്കോ *എക്സൽ* എന്ന പേരിലും ചലച്ചിത്രങ്ങൾ നിർമ്മിക്കാൻ ആരംഭിച്ചു.

1969 ജൂൺ 19-ന് അന്തരിച്ചു.

## കുറിപ്പുകൾ
* മലയാളമനോരമയിലെ ശ്രദ്ധേയമായ കുഞ്ചുക്കുറുപ്പെന്ന കാർട്ടൂൺ കഥാപാത്രത്തിന്റെ രൂപം കെ.വി. കോശിയിൽ നിന്നുമാണ് രൂപം കൊണ്ടത്. 
* കേരളത്തിലെ ആദ്യ അലൂമിനിയം ഫാബ്രിക്കേഷൻ കമ്പനി സ്ഥാപിച്ചത് കെ.വി. കോശിയാണ്.

## അവലംബം

വർഗ്ഗം:മലയാളചലച്ചിത്രനിർമ്മാതാക്കൾ
തോമസ് ജോസഫ്

മലയാള ചെറുകഥാകൃത്താണ് **തോമസ് ജോസഫ്**(ജൂൺ 28 1954 - ജൂലൈ 29 2021). 2013 ൽ ചെറുകഥയ്ക്കുള്ള കേരള സാഹിത്യ അക്കാദമി അവാർഡ്‌  ലഭിച്ചു.
## ജീവിതരേഖ
എറണാകുളം ജില്ലയിലെ ഏലൂരിൽ വാടയ്ക്കൽ തോമസിന്റെയും വെള്ളയിൽ മേരിയുടെയും മകനായി 1954 ജൂൺ 28-ന് ജനിച്ചു.  2021 ജൂലൈ 29 നു അന്തരിച്ചു. 
## കൃതികൾ
*ചിത്രശലഭങ്ങളുടെ കപ്പൽ
*മരിച്ചവർ സിനിമ കാണുകയാണ്
*ഒരു ഇരുണ്ട സസ്യമായി ചുറ്റിപ്പിണഞ്ഞ്
*പശുവുമായി നടക്കുന്ന ഒരാൾ 
*അവസാനത്തെ ചായം
*നോവൽ വായനക്കാരൻ
*ദൈവത്തിന്റെ പിയാനോയിലെ പക്ഷികൾ 
*പരലോക വാസസ്ഥലങ്ങൾ

## പുരസ്കാരങ്ങൾ
*2013 ൽ ചെറുകഥയ്ക്കുള്ള കേരള സാഹിത്യ അക്കാദമി അവാർഡ്‌
*എസ്.ബി.ടി. സാഹിത്യപുരസ്‌കാരം
*കെ.എ. കൊടുങ്ങല്ലൂർ സ്മാരക പുരസ്‌കാരം
*കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ടിന്റെ 2009-ലെ അവാർഡ് 
## അവലംബം


വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1954-ൽ ജനിച്ചവർ
വർഗ്ഗം:2021-ൽ മരിച്ചവർ
മറ്റത്തിപ്പാറ

കോട്ടയം ജില്ലയിലെ പാലാ നിയമസഭാ മണ്ഡലത്തിൽ കടനാട് ഗ്രാമപഞ്ചായത്തിന്റെയും ഇടുക്കി ജില്ലയിലെ തൊടുപുഴ നിയമസഭാ മണ്ഡലത്തിൽ കരിങ്കുന്നം ഗ്രാമപഞ്ചായത്തിന്റെയും ഭാഗമായി  വരുന്ന ഒരു മലയോര ഗ്രാമമമാണ്  **മറ്റത്തിപ്പാറ**
നീലൂർ, കരിങ്കുന്നം, മാനത്തൂർ എന്നിവ മറ്റത്തിപ്പാറയുടെ സമീപ പ്രദേശങ്ങളാണ്.

മറ്റത്തിപ്പാറ ഗ്രാമത്തിന്റെ വളർച്ച തുടങ്ങുന്നത് 1970കളിൽ റബ്ബർ കൃഷിയുടെ വരവോടെയാണ്. കർഷകർ നെല്ലും മറ്റു കൃഷിയോടും ഒപ്പം റബ്ബറും കൃഷി ചെയ്യാൻ തുടങ്ങി.

പെരുങ്കുന്ന് മല, പാമ്പനാൽ വെള്ളച്ചാട്ടം എന്നിവ സ്ഥിതിചെയ്യുന്നത് മറ്റത്തിപ്പാറയിലാണ്.

## യാത്രാസൗകര്യങ്ങൾ
മറ്റത്തിപ്പാറ ഗ്രാമത്തെ അടുത്തുള്ള ടൗണുകളായ കരിങ്കുന്നം, നീലൂർ എന്നിവിടങ്ങളിൽ നിന്നുള്ള വഴികൾ ബന്ധിപ്പിക്കുന്നു. മറ്റത്തിപ്പാറയിലൂടെ റെയിൽവേ ലൈൻ കടന്നുപോകുന്നില്ല. തൊട്ടടുത്ത റെയിൽവേ സ്റ്റേഷൻ കോട്ടയത്താണ് (ഏകദേശം 52കീ.മീ ദൂരം). തൊട്ടടുത്ത വിമാനത്താവളം 72കീ.മീ അകലെയുള്ള കൊച്ചി അന്താരാഷ്ട്ര വിമാനത്താവളം ആണ്.

വളരെ രസകരമായ കാര്യം എന്തെന്നാൽ മറ്റത്തിപ്പാറയിൽ ജനങ്ങളുടെ ഉടമസ്ഥതയിൽ ജനകീയൻ എന്ന പേരിൽ ഒരു ബസ്സുണ്ട്. ഇത് 2008ൽ ഫാ. തോമസ് പരുത്തിപ്പാറയുടെ നേതൃത്വത്തിലുള്ള ഒരു സംഘത്തിന്റെ ശ്രമഫലമാണ്. ജനകീയൻ ബസ്സിന്റെ ഡ്രൈവും കണ്ടക്ടറും ഗ്രാമവാസികൾ തന്നെയാണ്.

മറ്റത്തിപ്പാറയിൽ എത്തിച്ചേരാനുള്ള പ്രധാന വഴികൾ
പാലാ - കൊല്ലപ്പള്ളി - കുറുമണ്ണ് - നീലൂർ -> മറ്റത്തിപ്പാറ

തൊടുപുഴ - കരിങ്കുന്നം -> മറ്റത്തിപ്പാറ

പാലാ - കൊല്ലപ്പള്ളി - കരിങ്കുന്നം -> മറ്റത്തിപ്പാറ

പാലാ/തൊടുപുഴ - മാനത്തൂർ -> മറ്റത്തിപ്പാറ

മുട്ടം - നീലൂർ -> മറ്റത്തിപ്പാറ

## സ്ഥാപനങ്ങൾ

* ഹോളി ക്രോസ് കത്തോലിക്കാ ദൈവാലയം ഗാഗുൽത്ത
* ശ്രീ ധർമ്മശാസ്താ  ക്ഷേത്രം (ജംഷനിൽ നിന്നും 2km അകലെ) നീലൂർ അമ്പല ഭാഗം
* ഹോളി ക്രോസ് യു.പി സ്കൂൾ
* ജയ്ഹിന്ദ് പബ്ലിക് ലൈബ്രറി
* ഗവ. ആയുർവേദ ആശുപത്രി
* കടനാട് സർവ്വീസ് സഹകരണ ബാങ്ക്
* SMMI കോൺവെന്റ്
* മറ്റത്തിപ്പാറ പോസ്റ്റ് ഓഫീസ് (പിൻ-686651)
* മൃഗാശുപത്രി
## വിനോദ സഞ്ചാരം
മൂന്ന് ജില്ലകൾ കാണാൻ കഴിയുന്ന മനോഹരമായ സ്ഥലമാണ് പെരുംകുന്നുമല. മറ്റത്തിപ്പാറയുടെ സൗന്ദര്യം ആസ്വദിക്കാൻ പലയിടത്തുനിന്നും ആളുകൾ എത്താറുണ്ട്. മാത്രമല്ല പാമ്പനാൽ വെള്ളച്ചാട്ടവും മറ്റത്തിപ്പാറയുടെ മാറ്റുകൂട്ടുന്നു.
## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
സമോസതായിലെ പൗലോസ്

മൂന്നാം നൂറ്റാണ്ടിലെ ഒരു ക്രൈസ്തവവിമതനും അന്ത്യോഖ്യായിലെ മെത്രാനും ആയിരുന്നു **സമോസതായിലെ പൗലോസ്** (Paul of Samosata). യേശുക്രിസ്തു മനുഷ്യനായി അവതരിച്ച ദൈവപുത്രനല്ല, ദൈവികതയിലെത്തിയ സാധാരണമനുഷ്യനാണ് എന്ന അദ്ദേഹത്തിന്റെ സിദ്ധാന്തത്തെ വ്യവസ്ഥാപിതസഭ തള്ളിക്കളഞ്ഞു.

വർഗ്ഗം:മെത്രാന്മാർ
വർഗ്ഗം:3-ആം നൂറ്റാണ്ടിൽ ജീവിച്ചിരുന്നവർ
കെ.ആർ. ടോണി

മലയാളത്തിലെ ഒരു  ഉത്തരാധുനിക കവിയാണ് **കെ.ആർ. ടോണി**. മികച്ച കവിതക്കുള്ള  2013 ലെ കേരള സാഹിത്യ അക്കാദമി പുരസ്കാരം അടക്കം നിരവധി പുരസ്കാരങ്ങൾ ലഭിച്ചിട്ടുണ്ട്.

## ജീവിതരേഖ
1964-ൽ ജനിച്ചു. തൃശൂർ സെന്റ്‌ തോമസ്‌ കോളേജിൽനിന്ന്‌ 1984-ൽ ബോട്ടണിയിൽ ബിരുദമെടുത്തു. ശ്രീ. കേരളവർമ്മ കോളേജിൽനിന്ന്‌ എം.എ.(മലയാള ഭാഷയും സാഹിത്യവും) റാങ്കോടെ പാസ്സായതിനു ശേഷം 1988-ൽ മദ്രാസ്‌ യൂണിവേഴ്‌സിറ്റിയിൽനിന്ന്‌ എം.ഫിൽ ബിരുദം നേടി.
## കൃതികൾ
*ദൈവപ്പാതി
*അന്ധകാണ്ഡം
*പോരെഴുത്ത് 
*ഓ നിഷാദ
*പ്ലമേനമ്മായി

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം (2013)
*വി.ടി. കുമാരൻ പുരസ്കാരം ( 2014) - പ്ലമേനമ്മായി 
*എ.  അയ്യപ്പൻ പുരസ്കാരം (2014) - പ്ലമേനമ്മായി
## അവലംബം

വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വടക്കൻ വെള്ളക്കാണ്ടാമൃഗം

വെള്ളക്കാണ്ടാമൃഗങ്ങളുടെ ഉപവിഭാഗമാണ് **വടക്കൻ വെള്ളക്കാണ്ടാമൃഗം**. കാടുകളിൽ നിന്ന് അന്യം നിന്നു പോയ ഈയിനത്തിൽ ഇപ്പോൾ ലോകത്ത് ജീവിക്കുന്ന എല്ലാ മൃഗങ്ങളും മനുഷ്യരുടെ സംരക്ഷണയിലാണ്.

## അവലംബം

വർഗ്ഗം:കാണ്ടാമൃഗങ്ങൾ
കേരള സാഹിത്യ അക്കാദമി പുരസ്കാരം 2013

കേരള സാഹിത്യ അക്കാദമി മലയാള സാഹിത്യത്തിലെ വിവിധ ശാഖകളിലായി നൽകുന്ന 2013-ലെ കേരള സാഹിത്യ അക്കാദമി പുരസ്കാരം, 2014 ഡിസംബർ  19-നു് പ്രഖ്യാപിച്ചു.  നോവൽ വിഭാഗത്തിൽ കെ.ആർ. മീരയുടെ  ആരാച്ചാർ, ചെറുകഥാവിഭാഗത്തിൽ തോമസ് ജോസഫിന്റെ മരിച്ചവർ സിനിമ കാണുകയാണ്, കവിതയിൽ കെ.ആർ. ടോണിയുടെ  ഓ നിഷാദ, ആത്മകഥയിൽ ഭാഗ്യലക്ഷ്മിയുടെ സ്വരഭേദങ്ങൾ എന്നിവയ്ക്ക് പുരസ്കാരങ്ങൾ ലഭിച്ചു. 

അക്കാദമിയുടെ വിശിഷ്ടാംഗത്വം യൂസഫലി കേച്ചേരി, എൻ.എസ്. മാധവൻ എന്നിവർക്കും, സമഗ്ര സംഭാവനക്കുള്ള പുരസ്കാരം പി.ആർ നാഥൻ, ഡോ. എസ്. കെ. വസന്തൻ, ഡി. ശ്രീമാൻ നമ്പൂതിരി, കെ.പി. ശശിധരൻ, എം.ഡി. രത്നമ്മ എന്നിവർക്കും ലഭിച്ചു.

## പുരസ്കാരങ്ങൾ
* നോവൽ - ആരാച്ചാർ - കെ.ആർ. മീര 
* ചെറുകഥ - മരിച്ചവർ സിനിമ കാണുകയാണ് -  തോമസ് ജോസഫ്
* കവിത - ഓ നിഷാദ - കെ.ആർ. ടോണി 
* ആത്മകഥ - സ്വരഭേദങ്ങൾ - ഭാഗ്യലക്ഷ്മി
* സാഹിത്യവിമർശനം - അജ്ഞാതവുമായുള്ള അഭിമുഖങ്ങൾ - സുനിൽ പി. ഇളയിടം
* നാടകം -  ജിന്ന് കൃസ്ണൻ - റഫീഖ് മംഗലശ്ശേരി
* വൈജ്ഞാനികസാഹിത്യം - സംസ്മൃതി - ഡോ. കെ. രാജശേഖരൻ നായർ
* യാത്രാവിവരണം - ഗ്രാമപാതകൾ ഇന്ത്യൻ യാത്രകളുടെ പുസ്തകം -പി. സുരേന്ദ്രൻ
* ഹാസ്യസാഹിത്യം - മലയാളപ്പെരുമ - ഡോ. പി. സേതുനാഥൻ 
* വിവർത്തനം - യുലീസസ് (വിവർത്തനം) - എൻ. മൂസക്കുട്ടി
*ബാലസാഹിത്യം - ഉണ്ണികൾക്കു നൂറ്റിയെട്ടു ഗുരുദേവ കൃതികൾ - സിപ്പി പള്ളിപ്പുറം

## എൻഡോവ്മെന്റുകൾ
*ജി.എൻ പിള്ള എൻഡോവ്മെന്റ് (വൈജ്ഞാനികസാഹിത്യം)- സൈലന്റ് വാലി: ഒരു പരിസ്ഥിതി സമരത്തിന്റെ ചരിത്രം - സജി ജെയിംസ്
*ഐ.സി. ചാക്കോ അവാർഡ് (ഭാഷാ ശാസ്ത്രം, വ്യാകരണം, ശാസ്ത്രപഠനം) - തായ്മൊഴി - എം.എൻ. കാരശ്ശേരി
*കെ.ആർ. നമ്പൂതിരി അവാർഡ്(വൈദിക സാഹിത്യം) - തന്ത്രസാഹിത്യം - ഡോ. ജെ.പി.  പ്രജിത്ത് 
*കനകശ്രീ അവാർഡ് (കവിത) - നീറ്റെഴുത്ത് - സംപ്രീത
*ഗീതാ ഹിരണ്യൻ അവാർഡ് (ചെറുകഥാ സമാഹാരം) റ്റാറ്റു - ജേക്കബ് എബ്രഹാം 
*സി.ബി. കുമാർ അവാർഡ്(ഉപന്യാസം) - സിനിമ സംസ്കാരം - അടൂർ ഗോപാലകൃഷ്ണൻ

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം
ഡി. ശ്രീമാൻ നമ്പൂതിരി

മലയാള കവിയും ആയുർവേദ പണ്ഡിതനുമായിരുന്നു  **ഡി. ശ്രീമാൻ നമ്പൂതിരി** (ജനനം : 29 നവംബർ 1921, മരണം: 21 ജനുവരി 2016). ബാലസാഹിത്യം, നോവൽ, കവിത, നാട്ടറിവുകൾ, ആയുർവേദ പഠനങ്ങൾ, ജ്യോതിഷ പഠനം തുടങ്ങിയ മേഖലകളിൽ 60 ലേറെ ഗ്രന്ഥങ്ങൾ പ്രസിദ്ധീകരിച്ചു.

## ജീവിതരേഖ
1921 നവംബർ 29-ന് മൂവാറ്റുപുഴയിൽ പെരിങ്ങഴ ഗ്രാമത്തിലെ കൊട്ടുക്കൽ മനയിൽ ജനിച്ചു. കൊട്ടുക്കൽ മനയിൽ ദാമോദരൻ നമ്പൂതിരിയുടെയും വൈക്കത്ത്‌ മുട്ടസ്സുമനയിൽ പാർവതി അന്തർജനത്തിന്റെയും മകനായിരുന്നു. ജീവിതസാഹചര്യം അനുകൂലമല്ലാത്തതുകൊണ്ട്‌ ഹൈസ്കൂൾ പഠനത്തോടെ ഔപചാരിക വിദ്യാഭ്യാസം അവസാനിപ്പിച്ചു. ഹിന്ദി വിദ്വാൻ പരീക്ഷ ജയിച്ചു.  ദീനബന്ധു, മലയാള ഹരിജൻ, ദേശബന്ധു എന്നീ പത്രങ്ങളിൽ ഇദ്ദേഹം സേവനമനുഷ്ഠിച്ചു.  പിതാവിന്റെ മരണശേഷം പത്രപ്രവർത്തനം ഉപേക്ഷിച്ച്‌ നാട്ടിലേക്ക്‌ മടങ്ങുകയും കൃഷിയിൽ വ്യാപൃതനാകുകയും ചെയ്തു. അദ്ധ്യാപകനും പത്ര പ്രവർത്തകനുമായിരുന്നു.ഒല്ലൂർ വലിയ മൂസിന്റെ പക്കൽ നിന്ന് വൈദ്യം പഠിച്ച ഇദ്ദേഹം അവിടെ സംസ്‌കൃത ഗുരുവുമായിരുന്നു.'ചികിത്സാ മഞ്ജരി' വ്യാഖ്യാനമെഴുതി. അലക്സാണ്ടർ പുഷ്കിന്റെ ‘ദ ബ്രോവ്സ്കി, ക്യാപ്റ്റന്റെ പുത്രി, ടോൾ സ്റ്റോയിയുടെ അന്നാകരേനിന, ഉപേന്ദ്രനാഥ്‌ ആഗ്കയുടെ വലിപ്പമേറിയ കണ്ണുകൾ, കെ.എം.മുൻഷിയുടെ ജയസോമനാഥ്‌, ചെക്കോവിന്റെ ഒരുകൂട്ടം കഥകൾ, ടോൾസ്റ്റോയിയുടെ കഥകൾ, ദസ്തയേവ്‌സ്കിയുടെ ഭൂമിപുത്രി തുടങ്ങി നിരവധി കൃതികഉടെ വിവർത്തനം നിർവഹിച്ചു. നിരവധി സംസ്കൃത കൃതികൾ മലയാളത്തിലേക്ക്‌ വിവർത്തനം ചെയ്യാനും ആയിരത്തിലേറെ സുഭാഷിതങ്ങൾക്ക്‌ വ്യാഖ്യാനം നൽകാനും അദ്ദേഹത്തിന്‌ കഴിഞ്ഞു. 1988 ൽ പുറത്തുവന്ന 600 സുഭാഷിതങ്ങളുടെ വിവർത്തനവ്യാഖ്യാനവും കേരള സാഹിത്യ അക്കാദമി പ്രസിദ്ധീകരിച്ച സുഭാഷിത സഹസൃയും പ്രധാന കൃതികളാണ്. കബീറിന്റെ സത്യവിശിഷ്ടങ്ങളായ 800 സൂക്തങ്ങളുടെ പദ്യവിവർത്തനം, ഹിന്ദി സാഹിത്യത്തിലെ സർവോത്തമ ശൃംഗാര കാവ്യമായ ബിഹാരരീസതിയുടെ സ്വതന്ത്രപരിഭാഷ ഹിന്ദി സാഹിത്യകാരനായ ഉപേന്ദ്രനാഥ ആശതിയുടെ “ഗിർത്തി ദിവാരോം” എന്ന നോവലിന്റെ പരിഭാഷ, മുതലായ വിവർത്തന കൃതികൾ ശ്രദ്ധേയമാണ്‌. ഹിന്ദുമത വിജ്ഞാനകോശം, ചികിത്സാ മഞ്ജരി എന്നിവയും ബ്രഹത്തായ രചനകളാണ്‌.

## കൃതികൾ
* കവിഹൃദയം
* പൂജാപുഷ്പങ്ങൾ
* ശ്രീമാൻ നമ്പൂതിരിയുടെ കവിതകൾ (കവിതാസമാഹാരം)
* ഗ്രാമീണ കുസുമം
* സാവിത്രി (ഖണ്ഡകാവ്യം)
* ഗുരുവായുപുരേശസ്തവും
* ശ്രീമാൻ നമ്പൂതിരിയുടെ മുകതകങ്ങൾ
* തിരഞ്ഞെടുത്ത നാടോടിക്കഥകൾ
* ജാതക കഥകൾ (കഥകൾ)
* ചികിത്സാ മഞ്ജരി വ്യാഖ്യാനം
* യോഗാമൃതം വ്യാഖ്യാനം (വൈദ്യം)
* ചെക്കോവിൻെറ കഥകൾ
* ആലീസ് കണ്ട അത്ഭുത ലോകം (വിവ.)
*ഉപനിഷത്‌ സർവസ്വം-സമ്പൂർണ്ണ മൂലവും പരിഭാഷയും
*സന്മാർഗ കഥകൾ
*തത്ത്വകഥകൾ
*പുരാണ കഥകൾ
*പുരാണത്രയം 
## പുരസ്കാരങ്ങൾ
*സമഗ്രസംഭാവനയ്ക്കുള്ള കേരള സാഹിത്യ അക്കാദമി അവാർഡ് (2013)

## അവലംബം


വർഗ്ഗം:മലയാളകവികൾ
വർഗ്ഗം:1921-ൽ ജനിച്ചവർ
വർഗ്ഗം:നവംബർ 29-ന് ജനിച്ചവർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ജനുവരി 21-ന് മരിച്ചവർ
ചെമ്മുള്ളി

അമേരിക്കൻ മധ്യരേഖാവാസിയായതും ഇപ്പോൾ ലോകം മുഴുവൻ കണ്ടുവരുന്നതുമായ ഒരു കുറ്റിച്ചെടിയാണ് **ചെമ്മുള്ളി**. . സുന്ദരമായ പൂക്കളുണ്ടാകുന്ന ഈ ചെടിയുടെ ഇലകളിൽ നീലക്കടുവ, എരിക്കുതപ്പി, വരയൻ കടുവ എന്നീ ശലഭങ്ങൾ മുട്ടയിട്ട് വളരാറുണ്ട്. ഒരു മീറ്ററോളം ഉയരം വയ്ക്കുന്ന ബഹുവർഷിയായ ഒരു കുറ്റിച്ചെടിയാണിത്. തണ്ടുപൊട്ടിക്കുമ്പോൾ ഊറിവരുന്ന വിഷമയമുള്ള കറ കണ്ണിനു കേടുവരുത്താൻ ഇടയുണ്ട്. അപ്പൂപ്പന്താടി പോലെ പറക്കുന്ന വിത്തുകളാണ് ഈ ചെടിയുടേത്. ഒരു അലങ്കാരച്ചെടിയായി ഉദ്യാനങ്ങളിൽ നട്ടുപിടിപ്പിക്കാറുണ്ട്.

File:Asclepias curassavica (Mexican Butterfly Weed) W IMG 1570.jpg
File:Asclepias curassavica-Silent Valley-2016-08-15-001.jpg
File:Flower1@TGPH&S,Thumkoor-1.jpg|ഉറുമ്പുകൾ തേൻകുടിക്കുന്ന പൂക്കുല, ബംഗളൂരിനടുത്തുനിന്ന്

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://plants.usda.gov/core/profile?symbol=ASCU 
* http://monarchbutterflygarden.net/milkweed-plant-seed-resources/asclepias-curassavica-tropical-milkweed/

വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:പാൻട്രോപ്പിക്കൽ സസ്യങ്ങൾ
വർഗ്ഗം:തെക്കേ അമേരിക്കയിലെ ഉദ്യാന സസ്യങ്ങൾ
വർഗ്ഗം:ചിത്രശലഭങ്ങളുടെ ഭക്ഷണസസ്യങ്ങൾ
വർഗ്ഗം:അസ്ക്ലെപിയസ്
വർഗ്ഗം:അപോസിനേസി കുടുംബത്തിൽ ഉൾപ്പെട്ട സസ്യങ്ങൾ
വർഗ്ഗം:അപോസിനേസി കുടുംബം
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
ഹരീഷ് പേരടി

മലയാള നാടക, ചലച്ചിത്ര, ടെലിവിഷൻ അഭിനേതാവാണ് **ഹരീഷ് പേരടി**.

കോഴിക്കോട്‌ ചാലപ്പുറം ഗോവിന്ദൻ നായരുടെയും സാവിത്രിയുടെയും മകനായി ജനിച്ചു. തറവാട്ടു പേരാണ് പേരിനൊപ്പം ചേർത്തിരിക്കുന്നത്. അഞ്ചാം തരത്തിൽ പഠിക്കേ ആദ്യമായി *മല്ലനെന്ന കൊള്ളക്കാരൻ* എന്നൊരു നാടകത്തിൽ മല്ലന്റെ വേഷം അവതരിപ്പിച്ചു. പത്തൊൻപതാം വയസ്സിൽ ആകാശവാണിയിൽ നാടക ആർട്ടിസ്‌റ്റായി പ്രവർത്തനം ആരംഭിച്ചു.

തിക്കോടിയൻ നാടകമത്സരത്തിൽ തീപ്പൊരി എന്ന നാടകത്തിൽ ബാലൻ കെ. നായർ അഭിനയിച്ച പ്രഭാകരൻ മുതലാളി എന്ന കഥാപാത്രത്തെ ഹരീഷ് സ്റ്റേജിൽ അവതരിപ്പിച്ചു. തെരുവു നാടകങ്ങളും അക്കാലത്ത് അവതരിപ്പിച്ചു. ജയപ്രകാശ്‌ കൂളൂരിന്റെ കീഴിൽ നാടകം അഭ്യസിച്ചു. 1993 ഡിസംബർ 3-ന് നാടക അഭിനേത്രിയായിരുന്ന ബിന്ദുവിനെ പ്രണയിച്ച് വിവാഹം കഴിച്ചു. ജയപ്രകാശിന്റെ രണ്ടു പേർ മാത്രം നടിക്കുന്ന അപ്പുണ്ണികൾ എന്ന നാടകത്തിലെ ഒരു കഥാപാത്രത്തെ അവതരിപ്പിച്ചു. വ്യതിയാനം എന്ന നാടകം സംവിധാനം ചെയ്തു. ഇരുനൂറോളം ടെലിവിഷൻ പരമ്പരകളിൽ അഭിനയിച്ചു.

സിബി മലയിലിന്റെ ആയിരത്തിലൊരുവൻ എന്ന ചലച്ചിത്രത്തിലാണ് ആദ്യമായി അഭിനയിച്ചത്. പിന്നീട് റെഡ്‌ ചില്ലീസ് എന്ന ചിത്രത്തിൽ അഭിനയിച്ചു. ലെഫ്‌റ്റ് റൈറ്റ്‌ ലെഫ്‌റ്റ് എന്ന സിനിമയിലെ കൈതേരി സഹദേവൻ എന്ന മുഴുനീള കഥാപാത്രത്തെ അവതരിപ്പിച്ചു.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളനാടകനടന്മാർ
വർഗ്ഗം:മലയാളചലച്ചിത്രനടന്മാർ
കൈപ്പട്ടൂർ

പത്തനംതിട്ട ജില്ലയിലെ കോന്നി താലൂക്കിലെ വള്ളിക്കോട് ഗ്രാമപ്പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **കൈപ്പട്ടൂർ**. പത്തനംതിട്ട നഗരത്തിൽ നിന്നും ആറു കിലോമീറ്റർ തെക്കുപടിഞ്ഞാറായാണ് ഈ ഗ്രാമം സ്ഥിതി ചെയ്യുന്നത്. ജില്ലയുടെ പടിഞ്ഞാറൻ ഭാഗത്തായി നിലകൊള്ളുന്ന കൈപ്പട്ടൂരിലൂടെ അച്ചൻകോവിലാർ ഒഴുകുന്നു. അച്ചൻകോവിലാറിന്റെ തീരങ്ങളിെലെല്ലാം പ്രാചീനകാലത്ത് വമ്പിച്ച ബുദ്ധമത സ്വാധീനം ഉണ്ടായിരുന്നു ഇതിനുള്ള പ്രധാന കാരണം അച്ചൻകോവിലാർ ഒരു ജലപാതയായിരുന്നതിനാൽ ബുദ്ധഭിക്ഷുക്കളുടെ സാന്നിദ്ധ്യം പ്രകടമായിരുന്നു എന്നതാണ്. കൈപ്പൻ എന്നത് ബുദ്ധ ഭിക്ഷുക്കെളെ വിളിച്ചിരുന്ന നാമമാണ്. കൈപ്പുള്ള പച്ചമരുന്നരച്ചിരുന്ന ഭിക്ഷ്വഗ്വരൻമാരായ ബുദ്ധഭിക്ഷുക്കെളെ കൈപ്പൻ എന്നാണ് വിളിച്ചിരുന്നത്. കേരളത്തിൽ കൈപ്പമംഗലം, കൈപ്പത്തടം, കൈപ്പേശരി തുടങ്ങി നിരവധി സ്ഥലനാമങ്ങൾ കൈപ്പനുമായി ബന്ധപ്പെട്ടുണ്ടായതാണ് പച്ചമരുന്നു കളുടെ ലഭ്യതയുണ്ടായിരുന്ന പുരാതന ബൗദ്ധ കേന്ദ്രമായിരുന്ന കൊടുമണ്ണിനോട് ചേർന്നു കിടക്കുന്ന കൈപ്പട്ടൂർ ബുദ്ധഭിക്ഷുക്കളായ കൈപ്പൻമാരുടെ നാമത്തിലറിയപ്പെട്ട ഊരാെന്നത് സ്പഷ്ട്ടമാണ് . കൈ കൊണ്ട് പട്ടു നൂല്കുന്നവർ വസിച്ചിരുന്ന ഊര് (കൈപെട്ടവരിൻ ഊര്) എന്നതിൽ നിന്നുമാണ് ഗ്രാമത്തിന് ആ പേർ ലഭിച്ചതെന്നും അഭ്യൂഹമുണ്ട്. ദേശീയപാത 183 എ (അടൂർ- വണ്ടിപ്പെരിയാർ ദേശീയപാത) കൈപട്ടൂരിലൂടെ കടന്നുപോകുന്നു,കോന്നി പട്ടണം 14 കിലോമിറ്റർ അകലെ സ്ഥിതിചെയ്യുന്നു ,[SH-80]സംസ്ഥാനപാത കോന്നി -ഹരിപ്പാട്ട് റോഡ് കൈപ്പട്ടൂർ ജന്ഷൻ കൂടി പോകുന്നു, പന്തളം-മാവേലിക്കര വഴി ഹരിപ്പാട്ട്ദേശീയപാത [NH-64] ൽ പോകുനാകും .പത്തനംതിട്ട,പന്തളം,കായംകുളം, അടൂർ,മാവേലിക്കര ഹരിപ്പാട് എന്നീ നഗരങ്ങളിലേയ്ക്ക് കൈപട്ടൂർ വഴി കെ.എസ്.ആർ.ടി.സിയും സ്വകാര്യ ബസുകളും സർവീസ് നടത്തുന്നുണ്ട്.കോന്നി നിയമസഭാമണ്ഡലത്തിന്റെ ഭാഗമാണ് കൈപട്ടൂർ.

## അവലംബം

## പുറത്തേക്കുള്ള കണ്ണികൾ

* Kaipattoor Facebook Page
* Kaipattoor Facebook Group

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ